Yuusuf Garaad Oo Iftiimiyey Hibooyinka Marxuum Cawke Kaga Duwanaa Suxufiyiinta Kale | FooreNews\nHome Aragtida Dadweynaha Yuusuf Garaad Oo Iftiimiyey Hibooyinka Marxuum Cawke Kaga Duwanaa Suxufiyiinta Kale\nYuusuf Garaad Oo Iftiimiyey Hibooyinka Marxuum Cawke Kaga Duwanaa Suxufiyiinta Kale\nFoorenewsNov 19, 2015Aragtida Dadweynaha, wararka0\nMuqdisho (Foore) – Alle ha u naxariisto, Axmed Xasan Cawke, in badan ayaan war isla qorsheynay, isla qornay oo isla qaabeeynay. Aad ayay ii dhibeysaa in aan maanta qalinka u qaado in qoro wax ka qoro Cawke aniga oo adeegsanaya fal tagto ah sida wuxuu ahaa…\nAxmed waxaan isku barannay goob shaqo, waa Radio Muqdisho horraantii siddeetamaadkii, isaga oo magaciisa iyo sumcadda uu bulshada ku dhex lahaa ay cirkaa mareyaan. Waxaan berigaa jeclaa in aan baaritaan ka dib diyaariyo qormooyin ku saabsan dhacdooyika markaa taagan ee xiriirka caalamiga, difaaca iyo bulshada, kuwaas oo ahaa sida aan Raadiyaha ku soo galay. Maalin ay ii diyaarsanayd qormo wanaagsan oo aan ugu talo galay Bandhigga Raadiyaha laakiin uu codku iga xirnaa ayaan Cawke ka codsaday in uu tebiyo. Waxaan aad ula yaabay sida ay dadku u wada xiiseeyeen warbixintii. Intii ka dambeysayna waxaan doorbidi jiray in uu Cawke akhriyo warbixinnada aan diyaarin jiray marka aan Raadiyaha ku cusbaa markaana waxa aan sheegayo la fahmayay laakiin aan cidina magceyga aqoon.Telefishinka Qaranka markii la furay, in yar ka dib ayuu ku biiray oo Barnaamijyo ku yeeshay. Wuxuu ka mid noqday weriyayaasha tirada yar ee ka wada shaqeeya Raadiyaha iyo Telefishinka sida Maxamed Cumar Haydara, Axmed Cabdinur, Shukri Maxamuud Afrax iyo Sacdiya Cabdullaahi Salaad oo markii dambe ay Cawke is guursadeen isuna dhaleen Xasan iyo zakariye oo isagu hadda Barnaamij Telefishin sii daaya.\nBerigii dambe waxaa uu noqday Af Hayeenka Madaxweyne Maxamed Siyaad Barre. Taas Axmed wax badan ayuu ka bartay. Waa marka koowaade Hoggaamiyihii dalka ka talinayay muddada dheer, khibradda badnaa, aadna loo eedeyn jiray run iyo beenba, ayuu la shaqeeyay, la noqday wehel, fursadna u helay in uu u kuurgalo qofka uu yahay. Waxaa uu ka bartay sida loola kulmo Boqorrada Carbeed iyo Madaxda Afrikaanka iyo sida qasriyada iyo Madaxtooyada dalalkaasi ay u kala dhismo, dhar iyo dhaqan duwan yihiin.Waxaa kale oo ay isbartiin Madaxdii iyo intii kale ee ka ag dhoweyd. Marar badan Cawke wuxuu soo qaadan jiray sheekooyin uu ka maqlay Xuseen Kulmiye Afrax.Wuxuu ka bartay koofiyadcastii ay baabuurta siiblaha ah ku wada safri jireen, sida daqiiqadaha ugu yar raashin kulul loogu cuno. Khibraddaas oo markii dambe uu uga faa’iideystay Bush House in isaga oo wakhtigu ciriiri ku yahay uu haddana soo qadeyn karo shaqadiisana gudan karo.\nSaxaafadda gaar ahaan raadiye iyo telefishin, siiba marka ay tebin toos ah yihiin, waxay ku qotomaan qorsheyn fara badan oo biyo kama dhibcaan ah, diyaar garow maskax ku saleysan, xowli howsha lagu qabto, gooreyn warbixin kasta xilliga la tebinayo iyo inta ilbiriqsi ama daqiiqadood ee laga dhigayo si loo helo xog iyo xilli isku sargo’an. Waxaa kale oo muhiim ah tebidda wixii harsan iyo odoroska wax kasta oo dhici kara oo aan qorshaha hadda ku jirin sida haddii ay dhacdo in waxa lagu talo galay ay waxba ka qabsoomi waayaan iyo waxa gudboon, suurta galna noqon kara in laga yeelo. Sidaa darteed shaqada Raadiye iyo Telefishin waa howl-wadareed oo qof keliyihi ma qaban karo. Weriye kastaa wuxuu kaalin ku leeyahay dheriga la wada karinayo oo ah barnaamijka la soo saarayo – war, waxbarasho iyo mid bulsho midka uu ahaadaba.\nQorshahaas oo laga yaabo in dhowr maalmood ama ka badan ay koox dhami ka soo shaqeyneysay waxaa dili kara ama nooleyn kara waa tebiyaha oo ah qofka farriinta qaadaya ee dhegeystaha iyo daawadaha ugu gelaya gurigiisa, xafiiskiisa, makhaayadda, ama la raacaya baaburka si uu farriinta ugu gudbiyo.Haddii aad koox kubbadda cagta ka soo qaaddo, tababbar kasta oo la siiyo iyo quwad kasta oo ay kooxdu leedahay waxay isugu biyo shubaneysaa gool dhaliyaha oo ay tahay in uu ka tarjumo. Tebiyuhu wuxuu u dhigmaa Gool dhaliyaha.Axmed Xasan Cawke kaalinta uu ugu wanaagsanaa oo Ilaah hibada u siiyay oo cid ku gaarta aanan anigu ilaa hadda arag, waa kaalinta tebinta. Sababtaas ayaa ka dhigtay in uu mar kasta lafdhabar u ahaado marba kooxda ay Barnaaij wada diyaarinayaan.\nDhanka kale, maaddaama ay Saxaafadda inteeda badani ay tahay howlwadareed, waxay u baahan tahay dulqaad, dad afgarad, furfurnaan iyo dabeecad wanaagsan.Axmed intaas iyo ka badanba wuu lahaa. Waxaa u dheereyd in uu ahaa nin maad badan oo iyada oo shaqo adag lagu jiro haddana dadka ka qoslin kara oo illowsiin kara daalka iyo werwerka.\nAxmed Xasan Cawke, wuxuu ahaa shakhsi khibrad aad u dheer u leh nolosha iyo warfaafinta. Wuxuuna ahaa nin Ilaaheey heybad u siiyay waxa loo yaqaan mikrofoonka. Hadduu yahay mid Raadiye, mid Telefishin iyo midka fagaarayaasha la isugu soo baxo. Hibadaasi waxay isugu jirtay waa marka koowaade in aanay maskaxdiisa iyo qalbigiisa meel ku lahayn waxa loo yaqaan qajilaaad ama fal-ka-nax. Cid kasta oo lala hadlayo wuxuu Allah garansiin jiray sida wax looga dhaadhiciyo ama ugu yaraan intaa uu hadlayo ayuu maskaxda ka qabsan jiray. Wuxuu lahaa cod u gaar ah, oo ku wanaagsan dhegeysiga, isaguna si wanaagsan ugu tababbartay hadba sida loo rog rogo, kor in loo qaado iyo in hoos loo dhigo, in la boobsiiyo iyo in si tartiib ah loo yiraahdo, in la sii cusleeyo iyo in la khafiifiyo. Aammus marka loo baahan yahay si ay dadku u fahmaan, ugana yara fekeraan waxa aad u sheegtay iyo inta ilbiriqsi ee uu noqonayo aammuskaasi. Codkaas ma ahan keliya in inta af Soomaaliga ku hadasha ee barnaamijyadiisa ku taxani ay qiran yihiin. Waxaa qiray dad aan af Soomaaliba ku hadal. Waa farsamayaqaanna gabdhaha iyo wiilasha leh ee Ingiriis iyo dhalashooyin kale isugu jira ee ka shaqeeya istuudiyayaasha BBC.\nWuxuu ahaa nin dhug leh oo asaga oo aan muujin lagana dareemin, haddana si aad ah ula socda dadka hareerihiisa ah ee ay wada shaqeynayaan sida ay iyagu isula macaamilyaan. Midka howsha hagranaya, kan cinaadka wada, midka xanta hoose gudbinaya, midka qof hadal u dusinaya, midka aan la isku hallayn karin, kan caga jiidaya, midka isbeen farriimaya iyo kuwa la midka ah (ikm). Sidoo kale wuxuu la socday midka kaalintiisa gacan ku siiya, kan dadaalka badan, kan khatar ka diga amaba ka xalliya, midka khalad ka saxa, midka si hagar la’aan ah howsha ula fuliya ikm.\nXagga howl karnimada, sannadihii aan London ka wada shaqeynay, Axmed waxaa ka muuqday firfircooni aad u badan iyo ku kalsoonaan shaqadiisa. Wuxuu ahaa nin xarrago jecel oo si wanaagsan u lebbista, ilaaliya muuqaalka timihiisa iyo garka iyo shaaribka uu caanka ku ahaa. Axmed wixii aan isla soo marnay, waxa aan kala kororsannay, howlaha aan isla qabannay, inta aan isla safarnay, inta aan kaftannay inta aan aan wax u soo joognay, ma ahan kuwo aan qormo iyo laba ku soo koobi karo.\nWasiir hooyadii dhimatay oo aan tacsi ugu tegey, waxay Xildhibaanna ag fadhiyay u sheegeen Wasiirka in uu anigana iiga tacsiyeeyo geerida Cawke. Waxaase i damqay markii meel Isbaaro taallo oo mugdi ah uu soo istaagay baabuur aan la socday. Askarigii noo yimid ayaa wadaha ku amray in uu nalka gudaha shido. Askarigii markii uu i aqooday ayuu baabuur la soo wareegay oo dhankeyga yimid. Intuu i salaamay ayuu yiri Cawke Allah ha u naxariisto adigana samir iyo iimaan.\nQalinka: Yuusuf Graaad Cumar\nPrevious Post9 Gobol Oo Maraykanka Ah Oo Masaajiddo Lagu Weeraray Walxo Qashin Iyo Cabsida Shacabka Muslimka Ah Next PostTaariiikh Nololeedkii Mujaahid Maxamed C/laahi Guri Barwaaqo (Fani) 1950—2008 --- Q:1aad


QM: Soomaaliya oo 35 Milyan Gaareysa 2050 iyo Hindiya Oo Ka Tiro Badnaan-doonta Shiinaya – Goobjoog News\nQM: Soomaaliya oo 35 Milyan Gaareysa 2050 iyo Hindiya Oo Ka Tiro Badnaan-doonta Shiinaya\nWarbixinta sadaalinta ee qaramada midoobey ay sameysay sanadkan 2019-ka, waxaa ay sheegeysaa in 2027 ay Hindiya dad ahaan ka badnaan-doonto dalka Shiinaha. Hadda Shiinaha tiro ahaan waa 1.4 bilyan oo qof halka ay Hindiyana ay tahay 1.3 bilyan oo qof.\nSida ku qoran warbixinta UN-ta, 2050-ka, Nigeria ayaa noqoneysa dalka 3-aad oo dadkeedu noqon-doonaan 733 Milyan oo qof, iyada oo ka sari-mari-doonta Mareykanka oo ku geli-doona kaalinta 4-aad qiyaas ahaan 434 milyan, sidoo kale Pakistan ayaa sii ahaan-doona kaalinta 5-aad.\nDalkeenna Soomaaliya waxaa ay qaramada midoobey hadda ku qiyaastay 15.5 Milyan oo qof, 2050-ka waxaa la sheegayaa in ku kordhin-doonaan ilaa 121% oo tirada dadka ay gaari-doonaan 34.9 Milyan.\nDalalka Carabta: Masar oo hadda ah 100 Milyan waxaa ay gaari-doontaa 160 Milyan, Ciraaq oo hadda 39.9 oo gaari-doona ilaa 70 Milyan, Suudaan oo hadda ah 42.8 Milyan waxaa ay dadkiisa noqon-doonaan 81.2 Milyan.\nDalalka IGAD oo Ka Shiraya Xaaladda Koonfurta Suudaan\nXaaf: Dadkii Galkacyo Lagu Dilay Waxaa Dilay 10 Askari oo Ka Tirsan Xoogga Dalka


18 May ma maalin farxadeed baa mise waa maalin fadeexadeed?\nWaa subaxnimo axad ah bishuna tahay 20ka May, akhrisataw, markaan computerkayga furay oo damcay inaan akhbaaraadkii aduunka gaar ahaan kuwii Soomaalida akhristo waxaa website-kii u horeeyay oo aan furay ka hadlayay wax loogu yeeray , 18 May sanad guurada 16aad ee gooni isutaaga Somaliland. Markaan damcay sii akhri warka waxaa boggii ka muuqday gabdho badan oo wada dhalinyaro ah oo aan wadan garbasaaro, go,yaal, gambooyin iyo xijaabka Soomalida iyo islaamkaba lagu yaqaan. Gabdhahaasi waa gabdho Soomaali ah oo u dabaaldagaya 18 May, dadka goobta jooga waxaad moodaa inay faraxsanyihiin waxay wataan calanka Somaliland oo ay dhaxda uga qorantahay kalimada Tawxiidka.\nRun ahaantii maahan wax farxad leh balse waa murugo iyo naxdin aad u wayn in Kalimatu Tawxiid lagu dheel-dheelo iyadoo maryaha ay ku qorantahay ay kor u babinayaan gabdho qaawan oo aan jirkoodu asturnayn oo waliba rag iyo haweenku ay isku milanyihiin!!!. Maxaa kalifay dhibaatada intaa le,eg iyadoo ay waliba Sawirada qaarkood ka muuqdaan rag garar waawayn oo aad moodid mas,uuliyiin iyo aqoonyahan? Maxaa gabdhaha loo oranwaayay is astura? Aaway diintii iyo iimaankii dadka xumaanta ka celin jiray? Aaway dhaqankii Soomaalidu ku faani jirtay una soo halgamaysay boqolaal sano.\nWaxaan xusuustaw nas oranayay aakhiru samaanka waxaa dunida la qaadayaa xishoodka, run ahaantii waa wax layaab badan, waxaa mucjiso ah sida weyn ee loo hareer maray diintii iyo dhaqankii, waxaan indhaheena ku arkaynaa wax mudo badan ummadda Soomaaliyeed looga digayay taasoo ah dhaqankii gumaysiga reer galbeedka ee kasoo horjeeday diinta islaamka iyo dhaqanka suuban.\nGayi kale wax laga sheegi jiray bayna soo galaye.\nGuray ku asturnaayeen intay gaabsanahayeene.\nGabdho haatan joogiyo xishood yaw u gar naqidoona!!!\nMuxuu run sheegay Cismaan Yuusuf Keenadiid, Allaha ha u naxariistee waxaaba moodaa gabyga odayga Soomaaliyeed digniin cad inuu u ahaa waxa aan indheheena ku aragno. Sidoo kale ayaa abwaanka wayn Maxamed Ibraahim Warsame (Hadraawi) markuu tilamaamayay dhaqankii dhabta ahaa ee Soomaalida wuxuu yiri:\nXishood dedan bay lahayd.\nDux iyo soddoh bay lahayd.\nDumaashi dhan bay lahayd.\nDad kala guran bay lahayd .\nRag iyo dumar bay lahayd.\nNin door taliyey lahayd.\nWaxaa dad badan aaminsayihiin in dhaqankii xishoodka, sharafta iyo maamuuska badnaa ee Soomaalidu uu wali ku danbeeyay dhanka waqooyiga, sidaas oo ay tahay ayaa wareer iyo waali waxaa noqday gafafkan ka dhacay 18 May.\nWaligay waan arakayay munaasabad Soomaaliyeed balse ma arag munaasabad tan ka khalad iyo gaf badan, bilkasta iyo sanadkasta munasabdo ayaa la qabtaa mana aragno hablo madax iyo garba qaawan, dad badan baa waxay u fahmayaan markay daadwadaan sawiradaan saxaafadu soo bandhigtay in Somaliland-tu aqaansi kaga raadinayso wadamada reer galbeedka oo had iyo goor ka soo horjeeda dhaqanka suuban iyo Diinta islaamka.\nWaxaase hubaal ah hadii cid waliba ay Alle raali galiso inay helayso wax ay doonaysa, balse cidii Alle caasida wax wanaag ah gaari mayso aakhiro iyo aduun.\nWaxaan ummada Soomaaliyeed guud ahaanteed xusuusinayaa in dagaalku dhan kasta inakaga socdo loona baahanyahay inaan inaguna dhan kasta difaac ka galno.\nWaxaan qormadaan ku soo gabagabynayaa Sadaro ka mid ah gabaygii Dhaameel ee uu tiriyay gabyaaga Maxammed Aw Cali Cartan (Haldeeq).\nHablo dhawrsigii iyo dhammoow, dhaqankii loo diiday.\nOo dhuug shisheeye iyo dhurwaa, bahalo loo dhiibay\nDhaqan bururay xishood laga dhex baxay, dhaxal la`aantiisa\nXaq la dhaafay daliil aan la dhugan, aayad dhego wayday\nBuug la dhoobay qalmaan aan wax dhigin, cidina sii dheehan\nIntaas oo dhalliilaan arkaa, oo dhalisay suugaane


Dumarka maxey ku jecelyihiin raga lugaha gaaban taloo ma geedkoodaa xoog wayne ah - iftineducation.com\nDumarka maxey ku jecelyihiin raga lugaha gaaban taloo ma geedkoodaa xoog wayne ah\niftineducation.com – Dumarkuna waxa ay jecel yihiin ragga lugaha gaa-gaaban. Arintana waxa soo bandhigay culumo maraykan ah kadib marki ay baadhitaan sameeyeen.\n-Khuburada cilmibaaritaanka sameeyay ayaa waxa ay sheegeen in qaab dhismeedka jirka ee ninku leeyahay ee dumarku ka helaan uu yahay garbo dhaadheer, jirka sare oo dheer iyo lugo gaa-gaaban. Khuburaduna waxa ay arintan ka soo saareen markii ay 87 dumar tuseen sawiro rag. Kadibna la waydiiayay sawirada ay ka heleen. Intii badnaydna waxa ay isku raacday ragga qaab jir dhismeedka aan kor ku soo sheegnay leh.\n-Hadii la raaco daraasadan waxa la odhan karaa in ragga qaab jir dhismeedkan noocan ah leh ay ka mid yihiin xidiga Christian Bale iyo dabaalyahanka caanka ah ee Michael Phelps.\n-Laakiin marka laga hadlayo qaab jir dhismeedka ay ragu jecelyihiina ayaa ah mid ka duwam ka dumarka. Qaab jir dhismeedkaas oo ah in ay gabadhu lahaadaan jir kore oo gaaban, lugo dhaadheer iyo misko wareegsan.\n-Si kastaba ha loo dhigo ama ha loo baaro laakiin arin lama huraan ahi waa in aan ogaanaa in dadku quruxda si u wada arag.\nSaadaasha Siyaasadda Akhri “Mugdi ayaa beddeli raba iftiinkii”


Ogaden News Agency (ONA) – Faah faahintii Daggaalkii Gobolka Jarar ka dhacay Shalayto 26 June 2015\nFaah faahintii Daggaalkii Gobolka Jarar ka dhacay Shalayto 26 June 2015\nIska hor imaadyada dhex maraya ciidamada gumeysiga iyo Naftood Hurayaasha Ciidamada JWXO ee u taagan xoreynta Dhulkooda iyo ilaalinta sharafta Diinta islaamka iyo Shacabka Ogadeniya ayaa sii badanaya bisha Barakaysan ee Ramadaan. Daggaaladan ay Halyeeyada JWXO la beegsanayaan Ciidanka gumeysiga ayaa sababay Khasaare naf iyo maalba leh kaas oo burburiyay ciidamada Woyaanaha.\nDeegaanka Towlane oo kamida degmada dhegaxbuur ee Gobolka Jarar waxaa lagu haleelay ciidamo kamida kuwa gumeysiga Ethiopia. Halkaasi oo weerarka ay lahaayeen ciidanka JWXO oo ka warhelay ciidamada gumeysiga oo halkaas ku sugnaa.\nDaggaalkan oo dhacay Shalayto 26 June 2015 waxaa halkaas cagta lagu mariyay ciidankii gumeysiga. Waxaana Wakaalada ONA soo gaadhay in goobtaas lagu dilay 10 Askari halka lagaga dhaawacay 15 kale oo kamida Ciidamada Woyanaha.\nDaggaalkan oo khasaare aad u badan u geystay Ciidamada Gumeysiga Ethiopia waxaa laga dareemay Magaalada Dhegaxbuur oo Ciidamada Woyanuhu dhawaacooda ula baqeen.


Cunto: Sida loo Joojiyo Mishiinka Raadinta adigoo ku dhejinaya boggaaga WordPress\nDad badan ayaa raba in ay joojiyaan mashiinno raadin laga bilaabo raadinta bogagga shabakada WordPress. Waxaa laga yaabaa in ay kugu adkaato, laakiin qaar ka mid ah dadka ayaa aaminsan in mashiinnada raadiyaha aysan aheyn in ay gurguuraan goobahooda ilaa ay si buuxda u diyaargaroobaan. Haddii aad tahay xirfadle website-yahan khibrad leh ama bogga internetka, waa kuu sahlan tahay inaad joojiso matoorada raadinta adigoo raadinaya boggaaga. Haddii aad horay u soo dejisey websaydo adoo isticmaalaya WordPress, ma adkaan doonto inaad ku joojiso Google adigoo raadinaya bogaga internetka. Waxaad u baahan tahay inaad sameyso isbeddello dhowr ah. Dadka qaar ayaa jecel inay ka shaqeeyaan goobaha nololeed halkii ay abuuri lahaayeen jawi degaan - vendita tappeto antitrauma. Iyo qaar ka mid ah shakhsiyaadka jecel in ay marti galiyaan mashaariicda iyaga u gaarka ah si ay u dhisaan faylalkooda si ay u helaan macaamiil badan. Sidaa darteed uma baahna inay muujiyaan goobahooda maaddaama miisaaniyaddu ay aad uga muhiimsan tahay.\nMax Bell, Maareeyaha Guusha Macaamilka ee Nadaafad Adeegyada Dijital ah, wuxuu halkan ku tilmaamayaa tilmaam wax ku ool ah si loo joojiyo mashiinka raadinta adigoo ku dhajinaya website-kaaga iyo sababta aad u sameyn lahayd.\nIsticmaalka koodhka maamulka WordPress\nTallaabada kowaad iyo kan ugu muhiimsani waxay isticmaalaysaa guddi maamul ee WordPress si ay uga hortagaan makiinadaha raadinta ka soo jeeda oo ay ku gartaan bogagga shabakadda. Haddii aad taqaanno WordPress, waa inaad ka warqabtaa pluginsiga loo isticmaali karo arrintan. Tag xulaha Doorashooyinka oo hoos u dhig. Halkan waxaad ka arki kartaa sanduuqa "checkbox" kaas oo aad u baahan tahay inaad gujiso si aad u joojiso matoorada raadinta ka soo dhejinta boggaaga WordPress. Markaad samayso, waa inaadan ilaawin inaad kaydiso dhammaan goobahaas ka hor inta aan la xirin daaqadda..\nKu dar darajooyinka meta qaybta Header\nWaa muhiim inaad ku darto qoraalka meta ee madaxa iyo boggaaga boggaaga WordPress. Waxaa jira labo ikhtiyaar: waxaad isticmaali kartaa plugin WordPress ah si aad u hesho shaqadan ama aad u tagto faylasha mawduuca iyo ku dheji fariimaha qoraallada gacanta. Ku darida darajooyinka meta ee qaybaha hoose iyo qaybta hoose waa mid muhiim ah, mana u oggolaan doonto in makiinadaha raadinta raadiyo bogaggaaga. Dad badan ayaa isku wareersan sida loo beddelo faylasha sida, laakiin waa tallaabo sahlan oo toos ah. Waxaad u baahan tahay kaliya in aad wax ka beddesho faylasha Robots.txt si aad u xakamayso gawaarida webka.\nTijaabinta faylasha robots.txt si loogu xakameeyo walxaha webka\nWaa suurtogal in la soo rogo faylasha robots.txt si looga hortago makiinadaha raadinta ka raadinta goobtaada. Faylkan waxaa loo isticmaalaa in lagu xareeyo bogga iyo boggaga internetka. Waxaad arki kartaa boggaga aad rabto in aad muujiso iyo midkale oo loo baahan yahay in la dhajiyo. Iyadoo ku saleysan, waxaad hagaajin kartaa goobaha oo ha ilaawin inaad kaydiso goobahaas. Waxa kale oo suurtogal ah in la mamnuuco dhammaan kabaha isku mar. Faylkan wuxuu kuu ogolaanayaa inaad fuliso hawsha si habsami ah oo u joojiso kuwa ku dhexjira websaydhada si ay u kiciyaan website-kaaga. Sidaa darteed, waxaad u baahan tahay inaad sameysid dhowr fayl oo qoraal ah oo aad ku qorto koodh gaar ah. Keydso dhammaan faylashaas ka hor inta aan la xirin daaqada.\nWaxaad joojin kartaa mashiinnada raadinta si aad u dhisto boggagaaga adoo adeegsanaya wicitaanno sir ah. Tani, waa inaad tagtaa cPanel ee goobtaada oo guji ikhtiyaarka (Nabadgelyada Badbaadinta Password). Tani waxay kuu furan doontaa bog cusub, halkaas oo aad ka arki karto dhowr wadiiqo. Halkan, waa inaad raadisaa diiwaanka-guud-diiwaanka HTML halkaas oo magaca isticmaalaha iyo sirta lagu geliyo. Iyadoo aan xogta ku jirta qaybtan, makiinada raadinta waligeed ma socon karto goobtaada\nIyadoo la tixraacayo hababka kor ku xusan, ku dhowaad dhammaan websaydhiyaadka iyo bloggers waxay joojin karaan matoorada raadinta iyagoo ka soocaya boggooda internetka


Wasiirka caafimaadka ee dalka Ecuador oo la magacaabay | Star FM\nHome Caalamka Wasiirka caafimaadka ee dalka Ecuador oo la magacaabay\nWasiirka caafimaadka ee dalka Ecuador oo la magacaabay\nDowladda dalka Ecuador ayaa soo magacawday wasiirka cusub ee caafimaadka ka dib markii mas’uulkii xilkan hayay uu is casilay.\nTallaabada uu wasiirkii hore ee caafimaadka ee wadankaas uu xafiiska ku baneeyay ayaa timid ka dib markii ay soo baxday fadeexad la xiriirta isticmaalka talaalka ka dhanka ah cudurka COVID-19.\nMadaxweynaha dalka Ecuador Lenin Moreno ayaa shaaciyay in Rodolfo Farfan uu beddelaya Juan Carlos Zevallos oo is casilay 26-kii bishii hore.\nWadanka Ecuador ayaa ilaa iyo hadda laga diiwaangeliyay in ka badan 286,000 oo ah xaaladaha cudurka COVID-19 halka ugu yaraan 15,800 qof ay u dhinteen sida laga soo xigtay jaamacadda Johns Hopkins oo si dhow ula socoto kiisaska caabuqa corona.\nPrevious articleMadaxweyne Deni oo amray in gacanta lagu soo dhigo dadkii wariyaha ku dilay Gaalkacyo\nNext articleDHAGEYSO:Deeganka kutuloow ee Wajeer oo laga cabanayo macallimiin la’aan ka jirta


Dhagaxa loo yaqaan 'Turquoise Stone' waa madadaalo madoow, buluug illaa cagaaran - Video\nWaxaan ka sameysannaa dahab la isku qurxiyo oo dhagax turquoise ah siddo, silsilad, hilqado, jijin ama suumanka.\nIibso dukaanka dabiiciga ah turquoise dabiiciga ah\nTurquoise dabiiciga ah waa muraayad, buluug iyo macdanta cagaaran. Waa phosphate hydrated of copper iyo aluminium. oo leh qaacida kiimikada CuAl6 (PO4) 4 (OH) 8 · 4H2O. Turquoise waa naadir iyo sidoo kale qiimo leh fasalada ugu fiican. Waxaa la qiimeeyay sida dhagax dhagax ah. Iyo dhagax saldhig ah kumanaan sano. Iyadoo ay ugu wacan tahay midabka buluuga ah ee khaaska ah. Waqtiyadii ugu dambeeyay, waa la dhimay. Sida badankood oo kale. Hordhac ahaan suuqgeynta daaweynta, sidoo kale takhaatiirta iyo takoorka.\nWaxyaabaha ugu fiican ee turquoise waxay gaaraan ugu badnaan Mohs adag oo ka hooseysa 6. Wax yar ka badan muraayadda daaqadda. Astaanta asalka ah macdanta cryptocrystalline. Turquoise marnaba marna ma sameysna crystals hal. Dhammaan hantidooduna waa kuwo aad u kala duwan. Imtixaanka raajada x-ray ayaa muujinaya nidaamkeeda kondhom si uu u noqdo triclinic. Iyadoo lakabka hooseeya waxay ka timaadaa 2.60-2.90. Iyada oo udhaxaad ah, sifooyinkaasi waxay ku xidhan yihiin hadhuudhkii hadhuudhka. Kabar-celiyuhu wuxuu caadi ahaan waxyeello u geystaa. Xaqiiqaduna waa caadi. Laakiin waxaa laga yaabaa in uu yahay semitranslucent qaybo khafiif ah. Midabkuna waa bedel sida maaddooyinka kale ee macdanta. Ka soocista cadaan si cad oo buluug ah si cagaar ah. Iyo cagaar cagaaran oo cagaar ah oo cagaar ah. Midabkuna wuxuu ka yimaadaa copper idiochromatic. Inkasta oo cagaarntu ay noqon karto natiijada nacasta birta, beddesho aluminiinka, ama sidoo kale fuuqbax.\nHeerka jimicsiga ee turquoise waa qiyaasta 1.61 ama 1.62. Tani waa qiimaha celceliska loo arko sida hal akhris oo ku saabsan mira-hawleedka mira-hawleedka. Sababtoo ah dabeecadda polycrystalline ku dhowaad ah ee dhagaxa. Akhrinta 1.61-1.65, iyo sidoo kale 0.040. Jawaabta nuxur ahaaneed waxay ka timaaddaa keli keli keli ah. Waxaa sidoo kale laga heli karaa muuqaal nuugid ah oo leh sawir-gacmeed oo gacanta lagu qaato. Waxay muujineysaa xariiqa 432 nm iyo sidoo kale koox daciif ah 460 nm. Marka la eego iftiin ultraviolet wakhti dheer, waxaa laga yaabaa in mararka qaarkood fluoresce cagaaran, sidoo kale caleemo jaalle ah ama dhalaalaya, waa qotodheer ka hoos mareenka ultraviolet iyo raajada.\nTurquoise waxay kobcisaa is-fahamka waxayna caawisaa xalinta dhibaatooyinka hal abuurka ah. Waa astaan saaxiibtinimo, waxayna kicisaa jacaylka jacaylka. Qalabka loo yaqaan 'Turquoise' wuxuu ku caawiyaa nuugista nafaqooyinka, wuxuu kobciyaa nidaamka difaaca jirka, wuxuu kiciyaa cusbooneysiinta unugyada, wuxuuna bogsadaa jirka oo dhan.\nWaa maxay sumurud tayo wanaagsan leh?\nBisbee turquoise waxaa loo yaqaanaa inuu yahay dhagaxa ugu tayada wanaagsan uguna wanaagsan ee waligiis ka soo baxa dhulka Waqooyiga Ameerika. Dhagaxu wuxuu ka socdaa iftiin ilaa buluug mugdi ah iyo iftiinka ilaa cagaarka madow midabkiisa, hase yeeshe, kala duwanaanta midabka buluuga ah ayaa xukuma.\nMuxuu u fiican yahay dhagaxa loo yaqaan 'turquoise Stone'?\nSidoo kale waa dhagax xasilloon oo sababi kara degganaanta gudaha isla markaana kor u qaadi kara jinniyo yaraaday. Kaliya ma aha inay turquoise gacan ka geysan doonto sidii maskaxda looga saari lahaa shucuurta xun, waxaa sidoo kale la sheegay inay taageerto sunta jirka. Sababtoo ah waxay caawineysaa xasilloonida iyo ilaalinta, turquoise waa dhagax weyn oo weheliya fekerka.\nDhagax noocee ah ayaa laga helaa sumurud?\nTurquoise-ka waxaa laga helay dhagxaanta bacalt-daboolan, ama markii horeba waa la dulmariyay. Waxaa jira shaqooyin naxaas iyo bir ah oo gobolka ka jira.\nWaa maxay sumurudda dhif ah?\nLander buluugga buluugga ah wuxuu ka socdaa miino ku taal Lander County, Nevada, USA markii ugu horreysayna waxaa la sheegtey 1973. Waxay soo saartay qaar ka mid ah caarada ugu quruxda badan caaro-caarada weligeed la helay. Waxaa loo arkaa kan ugu yar iyo dhagaxa ugu qiimaha badan.\nSideed u kala garan kartaa farqiga u dhexeeya turquoise-ka dhabta ah iyo dahabka saxaaxa been abuurka ah?\nGiraanta Turquoise, silsilad, hilqado, jijin ama santuuqa ayaa leh midabyo kala duwanaan ah, laakiin dhagxaanta midabbada leh waxay yeelan doonaan xarriiqyo dhaadheer, halkaasoo dheehu ku soo uruuriyay dildilaaca dabiiciga ah ee dhagaxa.\nKu taabo ilkahaaga. Waxay u egtahay wax qariib ah laakiin way shaqaysaa. Turquoise waxay leedahay cufnaan caajis ah marka aad ka taabato ilkahaaga. Dhagax been abuur ah ayaa ilkahaaga ugu eg sida caag ama galaas.\nTurquoise-ka dhabta ahi ma qaalibaa?\nQiimaha dhagxaanta wuxuu u dhexeeyaa $ 0.05 ilaa $ 1000 karatkiiba iyadoo kuxiran tayada. Farqiga u dhexeeya tayada iyo dhagaxyada ka jaban waxay noqon kartaa wax yar oo jahwareer ku ah dadweynaha aan khabiirka ku ahayn\nQurxinta midabkoodu yahay `` Purple turquoise '' ma runbaa?\nMa jiro midab dabiici ah oo midabkeedu yahay buluug dabiici ah, silsilad, hilqado, jijin ama shaati. Waxay noqon kartaa dhagaxyo dib loo dhisi karo, halkaas oo dhagaxa fuuqbaxay uu ku qotomo kuna milmay cusbi casaan ah, oo ka samaysan midab guduud ah oo ku jira badeecad la xoojiyay.\nSideed u nadiifin kartaa midabka loo yaqaan 'turquoise'?\nKu nadiifi burush caday oo nadiif ah, jilicsan-biyo nadiif ah. Si tartiib ah ugu xoq dusha sare dhagaxa burushka. Qalabka oo dhan si fiican ugu qalaji tuwaal jilicsan. Ku qurxin dahabka, gaar ahaan qaybaha birta, maro nadiifiya dahabka.\nFartahee ayaad xirataa dharka loo yaqaan 'turquoise'?\nStrone-ka waxaa loogu talagalay meeraha Jupiter oo sidoo kale loo yaqaan Guru ee Brihaspati waana inuu ku xirnaadaa farta Index oo uu xukumo Jupiter iyo farta giraanta oo qorraxda lagu xukumo.\nTurquoise miyuu keenaa nasiib wacan?\nWaxay ku xirneyd jirka ama waxaa loo adeegsaday xafladaha, badiyaa waxay muujineysaa ilaaha samada oo ku nool dhulka. Dhagaxa ayaa la sheegay inuu leeyahay awoodo badan. Waxaa loo tixgeliyaa inuu yahay bogsiin iyo dhagax ilaalin oo xoojiya geesinimada qofka xiran. Sidoo kale waxaa la sheegaa inay soo jiidaneyso jacayl, saaxiibtinimo, lacag iyo nasiib.\nTurquoise miyuu qaali yahay mise mid jilicsan?\nWaxaa jira kaliya 4 dhagax oo qaali ah: Dheeman, ruby, safayr iyo emerald. Sidaa darteed waa dhagax dhagax qaali ah oo qaali ah.\nCowsku ma dahab baa ku jira?\nMatxafka caara-caaradeed ee laga helo dhagxaanta qaarkood waxaa ku jira dahab, midabo kala duwan oo bunni ah, iyo madow, kuwaas oo sameeya qaab isku dhafan oo mareeg ah oo dhan iftiinka, midabka buluug-cagaarka ah Sababtoo ah waxaa laga heli karaa dhagaxyo kala duwan oo martida loo yahay oo ay ku jiraan chert, shale iyo quartz, gabal kastaaba shaqsi gaar ah ayuu gaar u yahay.\nTurquoise ma dhalaalaysaa?\nDhagaxa qaaliga ahi waa mid jilicsan oo dabiici ah wax dhalaalaya. Mararka qaarkood waxaa lagu miiraa saliid caag ah si kor loogu qaado dhalaalkeeda loona kordhiyo xasilloonideeda. Dhagaxu inta badan wuxuu ka kooban yahay walxaha dhalaalaya oo dhalaalaya, ama waxaa ku jiri kara xididdada oksaydhka madow ee dhex socda.\nSaxarada Afrika ma dhabbaa?\nXaqiiqdii maahan dhagaxa Afrika ee dareenka dhaqanka. Taabadalkeed, waa nooc ka mid ah yasbid laga qodo Afrika, waxaana badanaa lagu daaweeyaa si loo siiyo midabka buluug-cagaarka ah ee hodanka ah ee aan ka jecelnahay dhagx dhaqameedka.\nMa jiraa sumacad been abuur ah?\nDhagaxu waa mid ka mid ah kuwa sida caadiga ah loo been abuurto ama looga daydo macdanta suuqa ku jirta, iyadoo aqlabiyaddiisu tahay midkood ama midabkiisu midabkiisu dheehan yahay ama toos u toosiya caaga!\nTurquoise-ka dhabta ahi miyuu beddelaa midabka?\nWaa iskudhis ay kujiraan biro sida aluminium, naxaas ama bir. Biyaha iyo saliidu waxay sababi karaan qaar ka mid ah birahan inay oksijiiyaan, ama haddii si kale loo dhigo miridhku. Sababtoo ah qiiqa, dhagxaanta ayaa runtii beddeli kara midabka. Dhagxaanta buluugga ah ee ay ku jiraan naxaantu waxay ka beddeli karaan buluug khafiif ah una beddelayaan cagaar madow.\nWaa maxay macmacaanka isku dhafan ee loo yaqaan 'turquoise'?\nIsku-darka ama dib-u-soo-celinta turquoise waxaa laga sameeyaa qaybo yaryar oo dhagax ah oo lagu qaso polymer waxaana lagu tuuraa qaybo qaab u eg. Dhagax si fiican u burbursan iyo waxyaabo aan turquoise ahayn ayaa mararka qaarkood lagu daraa. Baloogyada ayaa markaa lagu jajabiyaa qaybo yaryar oo loo isticmaalo in lagu jaro cabochons, kuul iyo waxyaabo kale.\nMa xun tahay in la iibsado sumoobo xasilloon?\nDhagax xasilloon ma xuma. Waxay leedahay faa'iidooyinkeeda. Xaqiiqdii, dadka qaar ayaa doorbidaya. Daaweynta ka dib, dhagax dhagax ah oo xasilloon ayaa ka sii adag oo uma badna inuu jabo ama dillaaco. Dhagaxu hada uma sii daayo, sidaa darteed ma soo nuugayo dareerayaasha ama saliida midabkuna wuu xiran yahay, si ka duwan dhagxaanta dabiiciga ah ee midabku isbeddeli karo, ama sii qoto dheer karo.\nMa jiraan wax la mid ah sida dahabka cagaarka ah ee loo yaqaan 'turquoise dahabka'?\nDhowrkii sano ee la soo dhaafay, waxaa jira dhammaan noocyada buluug, caddaan, casaan, oranji, casaan, iwm, siddooyin turquoise, silsilad, hilqado, jijin ama shaati ka soo baxa Shiinaha oo lagu calaamadeeyay dhagaxyo xasilloon. Qaar ka mid ah waxay leedahay xariiqyo midabkeedu yahay midab ama madow, matrix been abuur ah oo dushiisa ah, inta badan badeecadani waa mid la madoobaaday magnesite ama wax noocaas ah, oo aan dhab ahayn.\nTurquoise, laga soo bilaabo USA\nTags Turquoise, Yellow


Jabkii soo gaaray al-Shabaab asbuucii tagay\nCiidanka Xoogga Dalka iyo kuwa Dowlad Gobaleedka Jubbaland ayaa weerar ku qaaday saldhig ay ururka nabad-diidka ah ee argagaxisada al-Shabaab ku lahaayeen meel howd ah oo u dhow deegaanka Kobon, iyagoona burburiyay saldhigyo ay kasoo abaabuli jireen weerarrada ay ku dhibaateeyaan Shacabka.\nCiidammadu waxay sidoo kale howlgallo ka sameeyeen isla aagga degmada Jamaame, dadkii ku sugnaa deegaanada ay ciidamadu gaareen ee Araare, Kobon iyo Muuse Xaaji ayaa si weyn usoo dhaweeyay, iyagoona siiyay raashin iyo dawo.\nDhaq dhaqaaqyada ay Ciidanka Xoogga Dalka iyo kuwa Jubbaland ka wadaan deegaannada hoostaga degmada Jamaame ayaa joog iyo jiifsi u diiday argagaxisada al-Shabaab.\nHowlgal ka dhan ah maleeshiyada al-Shabaab ayaa ka soconaya qeybo ka mid ah gobolka Jubbada Hoose, kuwaasi oo ay iska kaashanayaan ciidanka Xooga Dalka Soomaaliyeed oo kaashanaya kuwa Jubbaland.\nHowlgalkii ugu dambeeyey ayaa ciidamada waxaa ay ka fuliyeen deegaanada Buula Xaaji iyo Buundada Araare ee gobolkaasi Jubada Hoose, halkaasi oo ay ku dhuumaalaysanayeen maleeshiyaad ka tirsan kooxda dhiig-cabtada ah ee al-Shabaab.


Qaabkee Cristiano Ronaldo ugu guulaystay laacibka aduunka ugu wanaagsan. – Puntland News\nHome 2016 December 13 Sports Qaabkee Cristiano Ronaldo ugu guulaystay laacibka aduunka ugu wanaagsan.\nQaabkee Cristiano Ronaldo ugu guulaystay laacibka aduunka ugu wanaagsan.\nDecember 13, 2016 · by\tMohamed Sheikh · 2\nCristiano Ronaldo ayaa markii afraad ku guulaystay abaal marinta shaqsiga ah ee xidiga aduunka ugu fiican ee Ballon d’Orka kadib markii uu Lionel Messi iyo xidigihii kale ee la tartamayay ku garaacay codbixintii ay suxufiyiinta ay France Football u soo xulatay ka qayb galka abaal marintan.\n2 thoughts on “Qaabkee Cristiano Ronaldo ugu guulaystay laacibka aduunka ugu wanaagsan.”\nYaxye April 24, 2017 at 8:04 am · Edit\nCristiano Ronaldo laacib weeye\nabdelqani mubarak May 21, 2017 at 10:36 pm · Edit\nronaldo waa laacib laakin mesi marna ma gadhi karo wayo


Puerto Rico iyo Jasiiradaha Virgin, gebi ahaanba burburay ka dib marinkii duufaantii Maria | Saadaasha Shabakadda\nDuufaantii Maria waxaa lagu xasuusan doonaa inay tahay mid ka mid ah xilliyadii ugu burburka badnaa xilli ciyaareedkan. Irma ka dib, waxa ugu fiican waxay noqon laheyd in duufaan dambe aysan sameysmin, maadaama waxyeelada ay geysatay ay ahayd mid aad u xun. Laakiin, ugu yaraan xilligan, ifafaalaha cimilada lama xakamayn karo.\nSidaa darteed, duufaanta kulaylaha way sii xoogeysan kartaa, waana wax ay si isa soo taraysa u awoodaan inay dhaqso u qabtaan maxaa yeelay heerkulka badaha oo keli ah ayaa kordha. Marka, Maria nasiib daro, waxay awood u yeelatay inay sii wado dhibaatooyinka badan ee ku dhaca jasiiradaha Badda Kariibiyaanka, gaar ahaan Puerto Rico iyo Virgin Islands.\n1 Khasaaraha Puerto Rico\n2 Burbur ku yimid jasiiradaha Virgin\n3 Xagee u socotaa hada\nKhasaaraha Puerto Rico\nSawir - Hector Retamal / AFP\nDuufaanta Maria waxyeelladeeda Puerto Rico. Sawir - Carlos García / Reuters\nDuufaanta Maria, oo hadda ku sugan xeebta waqooyi ee Jamhuuriyadda Dominican, ayaa waxyeello weyn geysatay. Iyada oo dabaylokeedu yahay 250 kiilomitir saacaddiiba, waxay si macno leh u xaaqday wax kasta oo jidkeeda ku jiray. Khasaaraha maadiga ayaa aad u weynaa, sida uu sheegay duqa magaalada xeebta leh ee Catañi, "waxay qaadan doontaa bilooyin, bilo badan ka hor inta aan ka soo kaban lahayn tan."\nSawirada iyo fiidiyowyada ka imanaya halkaas waa riwaayado: geedaha waa la rujiyey, guryo waa la burburiyey, dhul go ', waddooyin ay daadsan yihiin qashin… Weli shalay, Khamiis, Sebtember 21, jasiiraddu waxay sii waday feejignaanta daadadka.\nBurbur ku yimid jasiiradaha Virgin\nJasiiradaha Virgin Islands ayaan fiicnayn. María dadkii deganaa waxay ka tagtay koronto la’aan, waddooyinkiina waxay noqdeen kuwa aan la mari karin. Ilaa 70% dhismooyinka ku yaal Santa Cruz, oo ah magaalo ay ku nool yihiin 55.000, ayaa lagu qiyaasaa inay waxyeelo soo gaadhay.\nLabada dhulalba, Puerto Rico iyo Virgin Islands labadaba, aagag musiibo ayaa lagu dhawaaqay Aqalka Cad. Duufaanta waxay sababtay ugu yaraan 34 qof, 15 waxay ku dhinteen Puerto Rico, 15 waxay ku dhinteen Dominica, saddex waxay ku dhinteen Haiti, midna Guadeloupe.\nXagee u socotaa hada\nLos Vientos de María, hadda waa duufaan 3aad ah, Waxay garaaci karaan Bahamas galabta. In kasta oo ay sii xoogaysan karto maalmaha soo socda, haddana aad bay u yar tahay in ay waligeed taaban doonto xeebaha Mareykanka.\nWadada buuxda ee maqaalka: Saadaasha Shabakadda » Dhacdooyinka saadaasha hawada » Duufaannada » Puerto Rico iyo Jasiiradaha Virgin, gebi ahaanba waa la burburiyey ka dib marinkii Hurricane Maria


Abaydin Abaydin Dhalay: Ruwaayad Digniin Weyn Bixinaysa | Maalmahanews\nAbaydin Abaydin Dhalay: Ruwaayad Digniin Weyn Bixinaysa\nI.Hordhac iyo ujeeddada ruwaayadda\nWaa Khamiis, taariikhduna waa March 17, 2016. Waxa la joogaa Xarunta Dhaqanka ee Hargeysa. Mar keli ah ayaa la wada aamusay, waxana loo wada jeestay xaggii shaashadda. Waxa bilaabantay ruwaayaddii cusbayd ee goorahanba la sugayey, magaceeduna ahaa “Abaydin abaydin dhalay”. Waa ruwaayad ku saabsan dhibaato bulshada dhexdeeda ka jirta kuna badan.\nGuurkii qorshaha iyo nidaamka wanaagsan lahaa ee waqtiga ku habboon loo hawlgeli jiray, ujeeddadiisuna ay ahayd khayr iyo mustaqbal wanaagsan in la gaadho ayaa la sahashaday. Carruur da’ yar oo xilligii waxbarashada ku jirta oo aan joogin da’dii guurku ku habboonaa ayaa inta ay israacaan odhanaya, reer baannu dhisaynaa. Waxa ay isku qaadaan hawl aanay culayskeeda ka dabbaalan karin, hawl aanay u bislaannin, hawl aanay shuruudaheedii buuxin, dabadeedna natiijadu waxa ay noqotaa guuldarro ama mid sidii la filayey aan ahayn.\nMashkiladdaas ayey “Abaydin abaydin dhalay” sawir fiican ka bixinaysaa. Waa ruwaayad si wanaagsan loo jilay oo dhacdooyinka iyo qisada ay bixinayso aynu moodi karno qaar si dhab ah horteenna uga socda. Da’ yarta faraha badan ee ku hammiyi karta guur jaadkaas ah ayey ruwaayaddu u digaysaa. Waxa ay leedahay, dhallinyarooy dhaqankii fiicnaa ha ka baydhina. Haddaad ka baydhaan oo aad talada u miyirin weydaan, shuruudihii iyo nidaamkii uu guurka wanaagsani lahaana aad gees martaan wixii ka dhasha iyo midhahaad ka goosataanba markhaati baa laga ahaan doonaa!\nMagaca ruwaayadda su’aalo ayaa ka dhashay, oo xataa abwaanka markii ay ruwaayaddu dhammaatay waa la weydiiyey. Marka ay carruurtu gaadho heer ah in caanaha hooyada laga gooyo ee cuntada loo bilaabo ayaa la yidhaahdaa “abaydin”. Macnaha uu magacu ruwaayadda ugu jiro waxa markaa lagu soo ururin karaa “carruur, carruur kale oo laa le’eg dhashay!”\nIsla magacaa ruwaayadda waxa sidata heesta u danbaysa ee ay ruwaayadduba ku dhammaanayso. Waa heesta halkudhiggeedu yahay:\nWaayeel baa ubad korshee,\nAbaydin abaydin dhalay,\nMiyuu eedaad ka bixi?\nHaddii qof lagu yidhaahdo ruwaayad magacaas leh ayaa la dhigi doonaa, waxa hubaal ah in uu qofkaasi wax sawiran doono ama uu wax ka filan doono ruwaaddaas loo sheegay. Haddaba, haddii aan anigu gaar ahaantayda iskaga hadlo, markii aan magaca ruwaayadda maqlay iyo wixii aan qiyaasay in ay igaga soo bixi doonaan ruwaayaddu waa ay isu dhowaadeen, waxanan qiyaasi karaa dad kale oo aannu arrintaas isaga dhowdhow nahay in ay jiri karaan. Laba arrimood baa arrintaas iyada ah sababi kara:\nIn uu abwaanku macnihii ruwaayadda magaca ku soo ururiyey, taas oo arrin fudud aan ahayn; iyo\nIn uu ku guulaystay filashadii daawadayaasha iyo murtidii ruwaayadda in uu iswaafajiyo.\nIII.Abwaanka ruwaayadda allifay\nRuwaayadda waxa allifay abwaanka caanka ah, Axmed Aw-Geeddi Maxamuud, oo aynu ku barannay suugaan kala dudduwan oo ruwaayado iyo maansooyinba leh. Xagga dugsiyada iyo waxbarashada abwaan ay suugaantiisu ka soo bilaabantay weeyi, suugaantaas oo halgan soo martay, oo nabad leh, oo dhaqan leh, oo degaan leh, oo haddana mawduucyo kale taabanaysa.\n“Dadku waa isku dhoone ha dhammaado takoorku”, “Waraabe dhar leh” iyo “Dhallaan waa mahuraan” ayaa ka mid ah ruwaayadaha abwaanka. Xagga maansooyinka waxa uu tiriyey maansooyin badan oo bado kala duwan ku kala aroora, waxana kuwa ugu caansan ka mid ah “Tiriig”, “Summalow darbane”, “Tawaawac badeed”, “Kordahab”, “Garbadiir”, “Hiddasan” iyo kuwo kale.\nMaansooyinka faraha badan ee uu abwaanku tiriyey qaarkood waxa ku jira beydad culculus oo halkudhigyo ah. Sida maahmaahda oo kale, haddii kolba halka ay ku habboon yihiin loo adeegsado, hadalka aad baa loogu qurxin karaa mar kasta oo wadahadal, dood ama khudbad ay arrintu joogto.\nQaar ka mid ah beydadkaa halkudhigyada ah haddii aynu wax ka soo qaadanno, waxa ka mid ah kuwan soo socda oo uu abwaanku arday waxbarasho dhammaysanaysay kula hadlayey isaga oo ku lahaa “Faca inaga danbeeya ee inna eeganaya inaguna dayanaya ma u noqonnaa tusaale fiican oo ma tusnaa jid fiican oo ay maraan?” Waxa uu yidhi:\nAwrba awrka hore,\nInta uu socduu,\nKa danbena ogyoo,\nBeydadkan soo socda oo iyaguna ku saabsan axdiga iyo arrimaha muhiimka ee la isku aammino culayskana leh ayaa ah qaar halkudhig culus ah oo xusuusta qofka raad ku reebi kara:\nArrin lama fudaydsado,\nHaddii laysku aammino,\nAxdi laguma furo duul,\nHaddaad ahab wadaagtaan.\nDayuurado magaaladii ay ka duuleen haddana dib u burburiyey ayaa ka mid ah waxyaalaha aan dunida hore uga dhicin. Bal hadda aynu murtidan u fiirsanno:\nWeli dunida kama dhicin,\nGegiday ka duuleen,\nDib u guba magaalada,\nDeeqaha ay dadku marar badan isa siiyaani waxa ay noqon karaan laba mid uun: qaar daacad laga yahay, ama qaar ujeeddo laga leeyahay oo aan daacadnimo shaqo ku lahayn. Kuwan danbe ayey malaha deeqaha la isa siiyaa u badan yihiin. Midkay doonaanba ha ahaadaane, laba beyd oo ku jiray maansadii dhowaan soo baxday ee “Hiddasan” ayaa ahaa:\nHoo iyo deeq baa macaan,\nMarkay hor Ilaahay tahay.\nNidaamka dawladnimo waxa loo samaystaa in ay dadka nidaamkaas wada lehi danahooda si caddaalad ah nidaamka uga wada dhex arkaan. Cidda markaa nidaamkaa dawladnimo oo jira talo qabiil ama shirbeeleed u guuxdaa waxa ay ku sifoobaysaa:\nDawo ma leh shirbeeleed,\nIyo ruux durraansaday.\nDanaha guud ee ay ummadi leedahay ma aha wax sugan oo mar kasta meel loogu hagaago leh. Mararka qaarkood waa wax maqan oo u baahan in loo xusulduubo, loo guntado oo dadaal iyo karti lagaga midha-dhaliyo. “Isku-duubni” mar kastaba jirta ayaa ka mid ah waxyaalaha danahaas suuragelin kara mar kastana lagu tamarin karo. Haddaba marka la arko cid ay danahaasi sidii la rabay ugu qabsoomi waayeen ayaa halkudhiggan la soo qaadan karaa:\nDantu waxay u baahnayd,\nBaadida nin daydaya,\nKa dibjirayna soo hela,\nFursadaha dahabiga ah ee ay suugaan wacani heli karto waxa ka mid ah in ay ka baxdo jaadadka kala duwan ee warfaafinta sida idaacadaha, telefishannada iyo wargeysyada. Waxa ka mid ah in goleyaasha lagu kulmo lagu soo bandhigo. Waxa ka mid ah in dhiganayaal lagu daabaco oo ay dadweynaha qoraal ku gaadho sidaasna lagu akhristo. Intaas oo fursadoodba suugaanta abwaanku waa ay heshay, si ballaadhan na waa ay u faaftay. Natiijadiina waxa ay noqotay in bulshooyinka afka soomaaliga ku hadla ay wada gaadho ayna noqoto, inta uu doonaba ha ka yaqaanee, suugaan caan ah oo uu qof kastaaba wax ka garanayo. Intaa waxa dheer in maansooyinka abwaanka qaar ka mid ah afafka Ingiriisiga iyo Faransiiska loo rogay. Arrintaasina waxa ay caawin kartaa dadka shisheeyaha ah ee xiiseeya in ay suugaanta soomaalida wax ka ogaadaan iyo kuwa aqoonbaadhista sameeyaba.\nQisada ruwaayaddu waxa ay ku saabsan tahay wiil iyo gabadh iyaga oo da’yar ardayna ah is raacaya oo guur degdeg ah oo aanay qorshe hagaagsan ka yeelan, shuruudihii buuxinnin, u bislaannin, isla markaasna da’diisii joogin ku dhaqaaqaya.\nWiilku waxa uu ruwaayadda ku metelayaa magaca ah “Haarayuub”. Haarayuub inta uu dhar qurux badan xidho ayaa uu afar ka mid ah saaxiibbadiisii ay wax wada baran jireen u tegayaa, si uu arrinta ula socodsiiyo. Qacda hore marka ay indhaha ku dhuftaanba su’aalo ayey la boobayaan, waxana dhexmaraya hadalladan:\n— Babbabbab, oo saaxiib maanta wayba kaa dhacaysaaye, shaadhkan halkeed ka keentay?\n— Shaadhka nin aannu saaxiib nahay ayaan ka soo ammaanaystay.\n— Surwaalka ayaanba ka dhicine!\n— Surwaalkana nin aannu saaxiib nahay baan ka soo ammaanaystay.\n— Oo saaxiib kabaha ayaan dab yar shidayne.\n— Kabahana nin saddexaad oo aannu saaxiib nahay baan ka soo ammaanaystay.\n— Oo saaxiib maanta halkeed tagaysaa?\n— Maanta gabadh baan soo mehersanayaa.\nIntaa kuma ay ekaan su’aalaha iyo jawaabuhu ee waa ay sii soconayaan, saaxiibbadiina waxa uu u sheegayaa in uu imika dhaqaaqayo oo gabadha loo soo meherin doono, markaa ka dibna uu iyaga hawshooda geli doono. Mid yar oo cajiib ah oo saaxiibbadii ka mid ah ayaa ka fikir duwanaanaya, kana soo horjeedsanaya oo ku odhanaya: “Waryaa waryaa, dadka ha waalin. Waxaad gabadh ku guursanayso maad ku arradbaxdid waadigan shaadh iyo surwaal soo ammaanaysanayee. Midda kale, nusasaacaha, quraaca yar ee aan iibsado sowdiga ii goo yidhaahda. Waryaa, dadka ha waalin!” Intaa marka uu Haarayuub ku tuuro ayaa uu haddana xagga saaxiibbadii u jeedsanayaa oo uu taladan siinayaa: “Saaxiibbayaal, idinkana aan idin la taliyo ee ninkan dhanxiirka ahi yuu idin waaline, weli ma aydaan qaangaadhine, dugsiyadiinna iska dhigta oo waxbarashada adkeeya”. Intaa marka uu yarku yidhaahdo ayuu goobtaba isaga dhaqaaqayaa. Iyaga oo sida dad yaabban oo kale ah ayey yarkii oo sii socda indhaha la sii raacayaan. Yarkii baa inta uu dib u soo jalleeco haddana Haarayuub ku odhanaya: “Waryaa waryaa, reerka bajada kala bax”. Haarayuub ayaa isna ka sii daba tuuraya: “Waar orod. Jacaylka ayaanu waxba ka garanayn. Waa dhoorre!”\nDhanka kale inantii ayaa iyaduna saaxiibaddeed Xigto la kulmaysa, una sheegaysa in ay guursanayso. Xigto arrintaa ma taageerayso, ee waa ay la talinaysaa, wayna u digeysaa. Waxa dhexmaraya iyagana hadalladan:\n— Saaxiib bushaaro.\n— Waan guursanayaa\n— Waan guursanayaayaa!\n— Alla yaa i gujiya! Oo ma kaa dhabbaa oo waad guursanaysaa?\n— Xaqiiqdii waan guursanayaa. Imikaa la i soo meherinayaa. Markaa Xigtooy waxan doonayaa in aad i raacdo oo aad ii wehel yeesho, midhka ficilka ah waa maalintiisii, ha iga hadhin saaxiib.\n— Naa waxan ku weydiiyey ‘immisa jir baad tahay’?\n— Afar iyo toban.\n— Oo ma adiga oo afar iyo toban jir ah baad doonaysaa in aad guursato… Naa jidhkaagu uma uu diyaargaroobin in uu oori noqdo oo uu ubad dhalo… Ha degdegine, carruur baad tahaye, cilmiga dhigo… Naa bal ii sheeg ninka magaciisa iyo waxa uu ka shaqeeyo?\n— Waa inankii fasalkeenna ee Haarayuub.\n— Haarayuubaa! Haarayuubaa! Haarayuubaa!… Haarayuub halkuu ku geyn, isagiibaaba gurigii hooyadii jooga e’. Laba sakaaro didmo mooyee ciidan iskuma biirshaan…\nTaladii iyo digniintii Xigto waxa ay meeshii ugu sarraysay gaadhsiisay markii ay hadalkii caadiga ahaaba ka kaxaysay ee ay maanso wax ugu sheegtay. Waxa ay tidhi:\nNaa waa caruur ay daba-dhidhii,\nNaa waa ciyaal ay daba-dhidhii,\nNaa cuud ma dhaqan ay daba-dhidhii,\nCaashaqa midbaa ay daba-dhidhii,\nCeeb laga dhaxlaa ay daba-dhidhii,\nNaa hays casilin ay daba-dhidhii,\nCeel haysku ridin ay daba-dhidhii,\nCimrigaagu yuu ay daba-dhidhii,\nCaarcaar ku lumin ay daba-dhidhii.\nIntaa ka dib, Haarayuub iyo gabadhii Bajaaj bay raacayaan, waxayna u tegayaan nin la yidhaahdo Sheekh Dhakabiye (Dhakabiye waa magaca uu ruwaayadda ku metelayo). Waxa ay ku soo beegmayaan sheekha iyo xertiisii oo inta ay foox dabka ku rideen qasiido cajiib ah ku luqaynaya.\nQasiidadii ayaa dhammaanaysa, deedna waa la soo dhowaynayaa. Waxa lagu odhanayaa: “Soo dhowaada, waxad siddaana halkaa dhiga”. Haarayuub ayaa alaab jawaan ku jirta xerta ag dhigaya, dabadeedna odhanaya: “Sheekh waa lacagtii, sigaarkii iyo alaabtiiba”. “Soo dhawow oo gacantaada midig sheekha u dhiib” ayuu mid xerta ka mid ahi ku odhanayaa. Gabadhii ayaa loo meherinayaa, deedna waa ay iska tegayaan.\nWaqtigu wax uu is guraba waxa soo dhowaaday xilligii ay inantu foolan lahayd. Gurigoodii waa ay ka soo baxsatay markii la ogaaday xaaladdeeda iyo in ay ku dhaqaaqday guur aanay reerkooda ku wargelinnin. Inantii ay saaxiibka ahaayeen ee Xigto ayey hadda la joogtaa oo gurigoodii geysay.\nHaarayuub isagana xaafaddoodii waa laga eryay. Sababta loo eryeyna waxa ay ahayd in la ogaaday lacagtii badnayd ee uu berigii inanta ku mehersaday in ay ahayd lacag uu aabbihii ka xaday! Imika huteel buu ka shaqeeyaa. Lacag lama siiyo ee waxa uu abaal ku qabaa in uu saddexda waqti huteelka wax ka cuno, habeenkiina uu seexdo oo uu ilaaliyo.\nMaalin maalmaha ka mid ah isaga oo huteelkii jooga oo shaqaynaya weelna xalaya ayaa waxa u imanaya saaxiibkiisii yaraa ee berigii uu inanta doonayey ka fikirka duwanaa ee dadka ha waalin ku odhan jiray, dabadeedna hadalladan ayaa dhex maraya:\n— Waa wareey! Waar miyaadan Haarayuub ahayn?\n— Mayee waan ahay.\n— Waar maxaa sidan kuu galay? Waa maxay huteelkan aad ka shaqaynaysaa? Mee dugsigaagii? Meeday waxbarashadaadii? Mee gurigiinii?!\n— Saaxiib waxbarasho waannu is deynay, gurigayagiina waan ka soo irdhoobay, oo waanigaa firdhadka ah.\n— Oo maxaa jira oo xaafaddii kaa soo kaxeeyey?\n—Dee waanigii guursaday. Lacagtii aan inanta ku mehersadayna aabbahay baan ka soo xaday. Markii la ogaadayna waxan ka baqay in la i xidho, oo waanigan firdhadka ah.\n— Oo inantii meeday?\n— Dee ma warbaan u hayaa. Habeenba reer bay u hoyataa baa la yidhiye. Iyaduna waa firdhad!\n— Oo waadigan shaqaysanayee, lacagta aad qaadatid guri miyaad ugu kiraysid oo aad meel dajisid?\n— Oo ma lacag baa la i siiyaa. Bariiskaana cun baa la i yidhi, dusuuddaana dhex seexaa la i yidhi, habeenkiina meheradda ilaali baa la i yidhi. intaas uun baan u xishay, ee wax lacag ah oo la i siiyaa haba yaraato ee ma jirto.\n— Saaxiibow dhibaatada adiga ayaa isu geystay… Guur bilaa macno ah oo aan mas’uuliyad lahayn baad madaxa ku qaadatay.\nYarkii marka uu saaxiibkii sidaa fiican ugu caqli-celiyo ayuu haddana odhanayaa: “Beryahan guurkii dhallinyartu waa ay ciyaalaysay; guurkii baa bay ku ciyaarayaan”! Dabadeedna maanso guurka ku saabsan ayuu saaxiibkii halkaa ugu marinayaa. Waxa ka mid ah maansadaa:\nGuurkeennu milguu lahaa,\nMacniyo qiimuu lahaa,\nMiisaan weyn buu lahaa,\nHaasaawiyo maydhax diir,\nXaqdhowr iyo marin gobeed,\nMaamuus culus buu lahaa.\nGuurkeennu maqaam sariyo,\nMartabad dheer buu sudhnaa,\nMarriin bay inantu lahayd,\nMas’uul bixiyey lahayd.\nMas’uul bixiyey lahayd,\nWadaad mehershay lahayd,\nMacaariif bay lahayd,\nMasruuf baa loo qaridhay,\nMeexaamii gacalka iyo,\nTol aan kala maarmi karin,\nAyaa meehaahi jiray,\nMacooyiyo hooyo wacan,\nMarwaa loo xeeban jiray ,\nDucaan laga maarsan jirin,\nMarkay maxlaleen carruuri,\nHadduun buu muuno jabay,\nMudnaantiisii la dilay,\nMacaan laga dhigay qadhaadh…\nHalkaa marka ay arrini marayso ayuu war degdeg ahi soo dhacayaa. Inantii ayey fooshii qabanaysaa oo hosbitaalka loola cararayaa. Qoladii hosbitaalka ayaa odhanaysa, inanta reerkoodii ha loo yeedho. Dabadeed inanta hooyadeed oo werwersan iyo abtigeed ayaa hosbitaalkii imanaya. Waxa loo sheegayaa in inantan xaaladdeedu aanay qalliin ka fursanayn, sababta oo ah miskaheeda ayaa yar yar oo ma ummuli karayso. Inanta hooyadeed aad bay arrintaa uga naxaysaa.\nInantii waa la qalayaa. Muddo ka dib, mid ka mid ah digtoorradii hosbitaalka ayaa isaga oo ay wajigiisa naxdini ka muuqato soo baxaya oo war naxdin leh sheegaya: “Innaa lillaahi wa innaa ileyhi raajicuun. Inantii waa ay dhimatay”. Dhimatayaa? Inanta hooyadeed ayaa uu warkaasi ku noqonayaa sida gantaal laabta kaga dhacay oo kale. Naxdin darteed ayaa ay dhulka ku dhacaysaa, dabadeedna gurmad baa u imanaya oo meesha waa laga qaadayaa.\nDigniin iyo talo\nFarriin weyn oo digniin ah iyo talo wanaagsan oo aan la dhayalsan karin ayey ruwaayaddu gudbinaysaa. Farriinta digniinta ahi meelaha ay ka muuqato waxa ka mid ah beydadka maansada “Guur” ku jira ee ah:\nDhallinyarooy magan Allee,\nHaddaan talo loo miyirin,\nShareecada lagu mitidin,\nSooyaalkeennii la marin,\nMarwaadkuu dhaqan lahaa,\nHaddaa mijo xaabisaan,\nWaxyaabaha muxarimka ah,\nHaddaa u miliilicdaan,\nHadhow midhahay dhashiyo,\nWaxaad ka maggaabataan,\nMarkhaataa laga ahaan!\nWaxa kale oo ka mid ah beydadka ay Xigto ku luqaynayso ee ku jira heesta “Ay daba-dhidhii” kuwaas oo si gaar ah inanta ula hadlaya. Beydadkaa waxa ka mid ah:\nCaarcaar ku lumin ay daba-dhidhii,\nNaa yaad u cigan ay daba-dhidhii,\nKuu ciirsi noqon ay daba-dhidhii,\nMa cirkaad u bixi ay daba-dhidhii.\nTalada wanaagsanina waa mid waalidiinta ku wajahan. Nuxurkeedu waa, carruurtu waa wax wanaagsan. Isha ayaa ku qabowsata, waana nimco Ilaahay bixiyo ee aabbo iyo hooyoy in aynu ilaashannaa sow arrin wanaagsan ma aha? Taa waxa laga dhex arki karaa heesta ay ruwaayaddu ku dhammaanayso, oo uu cod aad u wanaagsan inanta abtigeed ku qaadayo, waxana beydadkaa arrintaa ku saabsan ka mid ah:\nIshoo ku qabowsatiyo,\nIlaah baa laga helaa,\nAabbiyo hooyooy samaa.\nWaxaad mooddaa waayadan danbe iska-warhayntii waalidiinta in badan oo ka mid ah iyo carruurtu in ay yaraatay, waxana laga yaabaa in ay nolosha mashquulka badan ee magaaladu arrintaa sababtay. Marka ay dadku magaalooyinka ku bataan, miyigana aad looga yimaaddo, noloshu waa ay isbeddeshaa, waana ay adkaataa. Qofkii aan shaqo hayn ama aan xirfad lahayn nolosha magaaladu uma fududaato. Xaaladda sidaas ahi waxa ay sababtaa in uu qof kasta oo mas’uul ahi isxilqaado oo uu u xusulduubo sidii uu shaqo u qaban lahaa waxna ula soo bixi lahaa.\nWaalidiin badan ayaa laga yaabaa in ay maalin iyo habeenba shaqeeyaan si ay nolosha carruurtooda u socodsiiyaan. Waxa markaa dhacaysa in uu waalidkii waqti ku filan oo uu carruurta la qaato kagana war hayo waayo. Burburka qoysaska qaarkood ku dhaca ayaa isna keena in isku-xidhnaanta ama iska-war-haynta xubnaha qoysaskaasi ay yaraato. Isku soo wada duuboo farriimaha ay ruwaayaddu diraysaa waa laba: carruurta oo waddada aan toosnayn looga digayo iyo waalidiinta oo la leeyahay, si kastoo ay arrini tahayba carruurtu waa qaali ee aynu ilaashanno.\nJacaylka ama caashaqa abwaannadu siyaalo kala duwan ayey uga hadleen, doodo badan na waa ay ka abuureen. Halkan kuma soo koobi karno, hase yeesho ee haddii aynu wax ka soo qaadanno, halkudhigyada ugu culus ee ilaa maanta la xasuusto, maskaxda dadkana ka tirmi la’ waxa ka mid ah “Jacayl biri ma goyso biyona kaama maydhaan”. Waa halkudhig ku jira hees, Alle ha u naxariistee, uu curiyey abwaankii weynaa ee Cabdi Iidaan Faarax, uuna ku luuqayn jiray, isagana Alle ha u naxariistee, fannaankii caanka ahaa, Maxamed Axmed Kuluc.\nMaansada “Ay daba-dhidhii” ee aynu qayb ka mid ah kor ku soo qornay iyadana waxa ku jira beydad halkudhig ah oo da’yarta u digaya. “Caashaq oo dhami sida la moodayo ma aha ee qaar baa khasaare weyn laga dhaxlaa” beydad dulucdooda lagu soo koobi karo weeyi, waana kuwan:\nCeeb laga dhaxlaa.\nDadkii daawashada ruwaayadda ugu soo talo-galay, oo dhallinyar u badnaa, waxa laga dareemayey xiise dheeraad ah. Waxa ay aad u danaynayeen bal in mar uun la bilaabo si ay u arkaan dhacdooyinka maqalka iyo muuqaalkaba leh ee ruwaayadda ku jira.\nRuwaayaddii waa la bilaabay. Markii hore waa la wada aamusay, hase yeesho ee in yar ka dib ba waxa la arkayey daawadayaasha oo mar qoslaya, mar qisada ruwaayadda ka wada sheekaysanaya, marna inta ay wax u bogaan sacab tumaya.\nMeelaha sida aadka ah loogu qoslay waxa ka mid ahaa markii uu Haarayuub saaxiibbadiisii ay isku ardayda ahaayeen u yimi ee ay ku yidhaahdeen, maanta dhar iyo kabo qurux badan ayaad xidhan tahay, isna uu u sheegay in uu dhammaantood soo ammaanaystay; markii uu saaxiibkiisii yaraa ka soo horjeestay; markii uu Sheekh Dhakabiye Haarayuub gabadha u meherinayey iyo marar kale.\nMarkii lagu dhowaaday dhammaadkii ruwaayadda ee inantii ay qisadu ku socotay ay fooshu qabatay waa tii Hosbitaalka la geeyey; waa tii la yidhi, miskaheeda ayaa yar yar oo ma ummuli karto, oo waa la qalayaa. Waa tii qalliinkii la saxeexay. Markii danbena waa tii la sheegay in ay dhimatay. Intaa ka dib, dadkii ruwaayadda daawanayey marna qoslayey marna sacabbinayey waa ay aammuseen. Markii aan aammuskaa dareemay ayaan hareerahayga eegay, mise qof hadlayaaba ma jiro. Waxaad moodaysay in la wada naxsan yahay. Waxaad moodaysay, sida ay arrintaasi dareenka daawadayaasha u taabatay, in ay geeri dhab ahi dhacday. Iyadoo xaaladda sidaas ah lagu jiro ayaa uu inanta abtigeed qaaday heestii u danbaysay, dabadeedna ruwaayaddii ayaa sidaas ku dhammaatay.\nMarkii ay ruwaayaddu dhammaatay waxa bilaabmay doodo, fikrado, iyo faallooyin xiise iyo xammaasad ba leh. Sidoo kale, weydiimo ciiddaa ka badan ayaa abwaankii ruwaayadda curiyey oodda lagaga qaaday. Isna malaha in uu u jilibdhigo su’aal kasta oo ruwaayadda laga weydiiyo waa uu ugu soo talo-galaye, weydiin kasta meel buu ku tiiriyey, sidii ay la ahaydna waa uu uga jawaabay. Faallooyinkii iyo fikradihii daawadayaashu waa ay badnaayeen. Hase yeesho ee haddii aynu soo koobno waxa ka mid ahaa in abwaanka laga codsaday ruwaayad sidan oo kale u nidaamsan oo waxbarashada ku saabsan in uu sameeyo. Sidaa si ka duwan, arrimaha ay ruwaayaddu ku saabsanayd waxa wax ka tiri Xaawa Jaamac Cabdi, oo aragtideeda maanso qiime badan ku muujisay. Maansadaas oo ah mid dheer waxa ka mid ah:\nAmmaan aan sal lahayn,\nUlasho aan arrin lahayn,\nI daya aan ujeed lahayn,\nAroos aan aqal lahayn,\nMiyaad aayaha ku sugi?!\nWaxa kale oo ka mid ah beydadkan soo socda oo ay abwaan Axmed Aw-Geeddi ku xusayso kana soo xiganayso beydka“Abaydin abaydin dhalay” oo beyd ahaantiisa iyo magaca ruwaayadda ee uu u taagan yahay marka laga tago, maalmahan danbe noqday halkudhig caan ah, oo ay dhallinyarada qaarkood soo qaataan guur iyo arrimaha la xidhiidha mararka ay sheekadoodu u gudubto:\nAbwaan Axmed baa yidhee,\nAllaylehe eel xun iyo,\nUmmuur xoogluu askumay,\nBal eeg aasaaskii guur,\nOlolka urugada ka shidan!\nDhallinyarada faraha badan ee ruwaayadda daawanaysay, mid ba heerka uu doono ha ka gaadhee, in ay ahaayeen dhallinyar tacliin wanaagsan leh ayey u muuqdeen, codkarna waa ay u badnaayeen. In ay arrintu sidaas ahaydna waxa aan ku gartay qaabkii ay su’aalaha, fikradaha iyo faallooyinka u gudbinayeen.\nIsku soo wada duub oo “Abaydin abaydin dhalay” waxa ay noqotay ruwaayad xiise leh, oo dadkii daawanayey ay aad iyo aad ugu bogeen, ugana heleen.\nRuwaayaddan “Abaydin abaydin dhalay” qof kasta oo daawada saamayn bay ku yeelanaysaa. In badan baa la xusuusnaan doonaa, kaydka suugaanta ee waqtiganna baalasha hore ayey ka geli doontaa. Saddex arrimood baa, sida ay ila tahay, heerkaa sare gaadhsiinaya:\nMurtida ku jirta oo ah mid culus.\nMuuqaallada ku jira oo hab filim u nidaamsan, kuwaas oo si walba uga wanaagsan ugana saamayn badan kuwii lagu yaqaannay ruwaayadaheennii hore. Ruwaayadaheennii hore masraxu meel keli ah uun buu ahaa. Meeshaas uun baa mar xafiis lagu meteli jiray, mar guri, marar kalena kolba degaankii loo baahdo. Marka hadal ama murti in la sheego ay arrintu joogtana makarafoonno meel ku rakiban uun baa la is hor taagi jiray, kolkaas baa tix ama tiraab wixii loo baahdo halkaa laga sheegi jiray. Dhaqdhaqaaq ama socsocod muu jirin ee sida tiirka uun buu qofku taagnaan jiray. Ruwaayaddani maaddaama ay qaab filim u samaysan tahay dhacdooyinka iyo muuqaallada si dhab ah ayaa loo metelayaa oo xataa inta mararka qaarkood gaadhi la kaxaysto ayaa meeshii loo baahdo la tegayaa, hadalkana kolba xaaladda ku habboon ayaa la waafajinayaa.\nQaabka jilidda oo waafaqsan kolba xaaladda la joogo.\nRuwaayadda oo ku saabsan xaqiiqooyin jira oo aan arrimaha nolosha go’doon ka ahayn.\nUgu danbayn abwaan Axmed Aw-Geeddi Maxamuud “Dheeraad” waan ku hambalyeynayaa shaqadaa qiimaha badan ee uu qabtay, dhammaan dadkii ka qayb qaatayna waxa ay mudan yihiin mahadnaq iyo qaddarin aan la koobi karin.\nRaadraac: maansooyinka abwaanka qaarkood.\nKhaalid Jaamac Qodax (2011): BAADI-SOOC: Suugaan Dhiganaha Axmed Aw Geeddi, Ponte Invisible. Redsea-online.com.


Khasaaraha Weerarkii Shalay Kadhacay Huteel Ampasador Ee Magaalada Muqdisho | Berberatoday.com\nKhasaaraha Weerarkii Shalay Kadhacay Huteel Ampasador Ee Magaalada Muqdisho\nMuqdisho(Berberatoday.com)-Inta la ogyahay 15 qof ayaa ku dhintay 50 kalena way ku dhaawacmeen qarax iyo weerar lagu qaaday Huteel Ampasador ee magaalada Muqdisho.\nLaba xildhibaan oo ka tirsan Baarlamaanka Somaliya ayaa ku dhintay weerarkaasi lagu qaaday Huteelka, waxaana la sheegayaa in laga badbaadiyo xildhibaano kale oo deganaa huteel Ampasador.\nDhaawaca ayaa lagu daweynayaa cisbitaalada magaalada Muqdisho iyadoo la sheegayo in xaalada caafimaad ee dadkaasi ay aad u liidato.sidoo kale waxaa la sheegaya in saaka huteelka gudihiisa laga helayo dhaawacyo kale maadaama uu huteel soo gaadhay burbur xoogani.\nXarakada Alshabaab ayaa sheegatay qaraxan lagu qaaday Huteel Ampasador iyadoo kusoo beegmaysa xili shalay dawlada Somaliya sheegtay inay dishay Sheekh Dulyadeyn oo ka mid ahaa saraakiisha Alshabaab.\nWasiiro ka tirsan dawlada Somaliya iyo taliyaha ciidanka Nabadsugida oo xalay warbaahinta kula hadlay goobta uu qaraxu ka dhacay ayaa sheegay in ciidamada somaliya ka hortageen khasaare badan oo ay gaysan lahaayeen maleeshiyada Alshabaab, iyagoo sidoo kale sheegay in la toogtay saddexdii nin ee weerarka soo qaaday.\nMagaalada Muqdisho waxaa inta badan kusoo noqnoqda weerarada lagu qaado huteelada iyadoo lagu soo beego qaraxyadaasi marka ay Somaliya ka jirto xaalad siyaasadeed oo kacsan ama qodobo ay isku mari laayihiin maamulka dawlada Federaalka Somaliya.


Prof Cabdullaahi Maxamed Shirwac oo Muqdisho lagu aasay | Radio Hormuud\nMUQDISHO (RH)- Ilaahay ha u naxariistee waxaa xaley goor dambe magaalada Muqdisho ku geeriyoodey Prof Cabdullahi M. Shirwac oo muddo ka badan 30 sano kasoo shaqeeyey horumarinta xuquuqul inksaanka iyo hawlaha nabadaynta ee Soomaaliya.\nProf Shirwac, Waxuu ka mid ahaa hoggaamiyaashii ururadda bulshada rayidka ee Muqdisho, waxuuna marar badan hoggaamiyey shirar Nabadeed oo qaarkood ay ka dhaceen gobolada kala duwan ee Soomaaliya.\nMadaxweynaha Jamhuuriyadda Federaalka Soomaaliya Xasan Sheekh Maxamuud , Ra'iisul Wasaaraha, Guddoomiyaha Aqalka Sare, Mas'uuliyiin iyo dadweyne kala duwan ayaa ka qayb galay tukashada salaadda janaasada meydka marxuumka ee masjidka Isbahaysiga ooku yaalla magaalada Muqdisho.\nMadaxweynaha Jamhuuriyadda Federaalka Soomaaliya Mudane Xasan Sheekh Maxamuud ayaa tacsi tiiranyo leh u diray qoyska, qaraabada iyo dhammaan Ummada Soomaaliyeed ee uu ka baxay Allaha u naxariistee Marxuum Cabdullaahi Maxamed Shirwac.\nMadaxweynaha ayaa xusay in Marxuum Cabdullaahi Maxamed Shirwac uu ahaa Halyeey wakhti badan soo galiyay samafalka, isku xidhka, dib u heshiisiinta iyo horumarinta bulshada Soomaaliyeed, isaga oo si gaar ah u xusay doorkii wanaagsanaa ee uu kulahaa nabadaynta caasimadda Muqdisho.


Sida looga Ciiday Geeska Afrika\nMonday, May 20, 2013 Wakhtiga Geeska Afrika 05:48\nMagaalooyinka iyo guud ahaan Geeska Afrika waxaa maanta looga dabaaldegay xuska maalinta Ciidul-Adxaa. Madaxweyne Xasan Sheekh oo ka qeybgalay salaaddii Ciidda ee Isbahaysiga Muqdisho ayaa ku baaqay in nabadda laga shaqeeyo.\nMadaxweynaha waxaa sidoo kale salaadda ciidda kala qeybgalay RW Saacid, Afhayeenka baarlamaanka, xildhibaanno iyo madax kale oo ka tirsan dowladda iyo waliba dadweyne aad u fara badan.\nXasan Sheekh wuxuu dhalinyarada ka tirsan al-Shabaab ugu baaqay inay nabadda qaataan oo dowladdiisa ku soo biiraan.\nMagaalooyinka kale ee Hargeysa, Garoowe, Beledweyne, Nairobi iyo Djibouti ayaa iyagana si weyn looga xusay Ciidda oo ay dadku ka sameeyeen dabaaldegyo.\nMadaxda iyo culumada diinta ayaa dadka ugu baaqay inay is-cafiyaan nabadda iyo midnimadana laga shaqeeyo.\nKismaayo oo dhawaan laga qabsaday al-Shabaab ayaa laga dabaaldegay, inkastoo aysan dadku ku tukan goobihii fagaarahaha ahaa ee horey loogu tukan jiray. Degmada Baardheere ee gobolka Gedo oo ka mid goobaha ay wali gacanta ugu jira ururka Al-Shabaab ayaa dadku ka carareen goobtii sida wadajirka loogu tukanayay salaaddii Ciida kaddib markii diyaarad dagaal ay degmadaasi soo dul-istaagtay.\nQeybta hoose ka dhageyso sida looga ciiday, Muqdisho, Hargeysa iyo Nairobi.\nDhageyso xuska Ciidda ee MGQ, HRG iyo NBO\nDhageyso sida looga ciiday Puntland\nDhageyso sida looga ciiday Djibouti


Wararkii u dambeeyey dalka Ethiopia, Magacyada Saraakiil laga dilay iyo kuwo laga qabtay Kooxda TPLF - SomalilandPost\nHome News Wararkii u dambeeyey dalka Ethiopia, Magacyada Saraakiil laga dilay iyo kuwo laga...\nWararkii u dambeeyey dalka Ethiopia, Magacyada Saraakiil laga dilay iyo kuwo laga qabtay Kooxda TPLF\nAddis Ababa (SLpost)- Dowladda Ethiopia, ayaa shaaciyey inay saraakiil sar-sare la dileen dhaq-dhaqaaqa Xoreynta Tigray-ga ee TPLF, kaddib markii ay ciidamada Federaalku hawl-gallo Milatari ka fuliyeen gudaha gobolkaas.\nSida lagu sheegay Bayaan ka soo baxay Talista Ciidamada Federaalka Ethiopia oo lagu daabacay wakaaladda wararka ee Anadolu oo aanu warkan ka soo xigannay masuuliyiinta hawl-galka lagu dilay waxa ku jira raggii ugu caan-sanaa kooxda TPLF, kuwaas oo lagu kala magacaabo Sekoture Getachew, Daniel Assefa oo isagu ahaa madixii hore ee laanta maaliyadda Ismamulkii gobolka Tigray, Zeray Asgedom oo hore u soo noqday madaxa maamulka warbaahinta Itoobiya iyo sarkaal lagu magacaabo Abebe Asgedom.\nWaxa kale oo Ciidamada Federaalka Itoobiya gacanta ku dhigeen sagaal sarkaal oo ka tirsan Xoogagga TPLF, sida lagu sheegay war-saxaafadeedkan oo gelinkii dambe ee Khamiistii shalay uu soo saaray sarkaalka ugu sarreeya Waax Hawl-gelinta Ciidamada oo lagu magaabo Janaraal Tesfaye Ayalew.\nGeneraal Ayalew ma sheegin xilliga iyo goobta lagu dilay afarta sarkaal ee ka tirsan hoggaanka TPLF.\nSida lagu sheegay Bayaankan, waxa saraakiishan la qab-qabtay ka mid ah afhayeenkii hore ee maamulka gobolka Tigray Kidusan Nega, danjirihii hore ee Itoobiya u fadhiyay dalka Suudaan Abadi Zemu iyo rag kale oo magacyadooda lagu kala sheegay Solomon Kidane, Teklewayini Assefa, Gebremedhin Tewolde, Woldegiorgis Desta, Tewodros Hagos iyo Mihret Teklay.\nMarka laga yimaaddo warka ka soo baxay Dowladda Ethiopia, ilaa hadda ma jiraan warar madax bannaan oo xaqiijinaya dilalka iyo xadhigga raggan, sidoo kale ma jiro wax war oo ka soo baxay dhanka xoogagga TPLF.\nDowladda Federaalka Ethiopia, ayaa xayiraado adag saartay warbaahinta iyo Isgaadhsiinta gobolka Tigray, taas oo sababtay inay adkaato in wax macluumaad ah laga helo gudaha gobolkaas.\nRaysal-wasaaraha dalka Ethiopio Abiy Axmed, ayaa bishii November ee sannadkii hore soo saartay amar lagu soo xidhayo in ka badan 60 qof oo ka mid ah saraakiisha sar sare ee TPLF. Waxase ilaa hadda aan meelna lagu sheegin qaar badan oo ka mid ah hoggaamiyeyaasha TPLF oo uu ku jiro madaxweynihii gobolkaas ahna gudoomiyahooda Debrestion Gebremichael.\nRaysal-wasaare Abiy Axmed waxa uu isla wakhtigaas ku dhawaaqay in lasoo afjaray howlgal milatari oo ka socday gobolka Tigray kaddib markii ay ciidamada federaalka gacanta ku dhigeen caasimadda gobolkaas ee Maqalle.\nDagaalka dowladda Ethiopia la gashay Kooxda Tigray, ayaa qarxay kaddib markii xoogagga TPLF qudha ka jareen Askar tiro badan oo ka tirsan Milatariga Federaalka ee saldhiggoodu yahay Aagga Woqooyi ee gobolka Tigray isla markaana ay boobeen saanaddii Milatari ee taallay ee saldhigaas, taas oo keentay in dowladda Federaalku ay bilowday hawl-gal ay ugu magac-daray Sharci-fulin oo laga fuliyey gobolka Tigray.\nDagaalka ka qarxay Tigray, ayaa sababay inay shacab tiro badan ka cararaan dalkooda, kuwaas oo xilligan ku jira xeryo qaxoonti oo looga sameeyey dalka Suudaan.


Xamdi Cali: halgamo Halyeeyad u taagan xuquuqda haweenka iyo gabdhaha ee Soomaaliyaeed | UNSOM\n00:41 - 19 Jan\nXamdi Cali: halgamo Halyeeyad u taagan xuquuqda haweenka iyo gabdhaha ee Soomaaliyaeed\nDal hadda uun bilaabay inuu ka soo baxo dhaqanka ah in raggu ay wax walba maamulaan, ayaa Xamdi Maxamed Cali oo 23 jir ah waxaa ay aad ugu hanweyntahay waxbarashada gabdhaha iyo xuquuqda haweenka.\nXamdi waa guddoomiyaha Ururka Gabdhaha Aqoonyahaannada Soomaaliyeed (UGASO) – kaas oo isku keenna gabdahaha da’yarta ee aqoonyahaannada ah, kuwaas oo ujeedkoodu yahay in ay horumariyaan maqaamka haweenka Soomaaliyeed.\n“Gabdhaha intooda badan ma helaan fursad waxbarasho, kuwa helona guryaha ayay ku dambeeyaan oo ugama faa’iideeyaan naftooda bulshadoodana kuma horumariyaan,” ayay tiri Xambdi. “Waxbaridda haweenkau waa sheyga kaliya ee looga hortagi karto burburka qoysaska iyo guurka degdegga ah ee bulshada dhexdeeda ah.”\nSida laga soo xigtay Hay’adda Qaramada Midoobay ee u qaabilsan Haweenka, oo ah hay’ad ku howlan sinnaanta jinsiga iyo awoodsiinta haweenka, dumarka Soomaaliyeed waxaa ay u dhabar adeygaan dhibaatooyinka uga yimaada saboolnimo, colaadda iyo dhaqan ku saleysan qabiil, kaas oo dhiiriggeliya in ay raggu kaligood maamulka hayaan. Tani waxaa sii xoojiya caqabado dhinaca diinta oo si khaladn loo tarjumo iyo dhaqanka ee ku aaddan dowrka iyo darajada haweenka ee bulshada Soomaaliyeed, kuwaas oo horseeda sinnaan la’aan baahsan ee dhinaca jinsiga.\nSi loo xaqiijiyo in farriinteedu ay gaarto in badan oo bulshada ka mid ah, Xamdi iyo saaxiibadeedau waxaa ya marar badan ka qayb-galeen barnaamijyada talefiishanada iyo idaacadaha iyaga oo ka hadla arrimaha jira oo dadweynaha wax ka bara mowduucyada ku saabsan jinsiga.\n“Jawaab-celinta aan maanta helno waa in gabdho badan ay fahmayaan in waxbarashada ay muhiim tahay, horumarna leedahay,” ayay tir gabadhan oo ka qalin jabisay Jaamacadda Salaam, oo ah jaamacad gaar loo leeyahay ee ka howlgasho Muqdisho, halkaas oo ay ka baratay sheybaarka.\n“Barnaamijyada raadiyaha iyo talefiishinnada waxaa ay nagu caawiyeen in aan hadafkeenna ku guuleysanno,” ayay raacisay. “Gabdho badan oo markii hore guryaha iska joogay hadda waa ay is beddeleen. Hadda ama waxaa ay aadaan shaqo ama dugsiyada – waa tallaabo gaaban, balse mustaqbalka waa mid ifafaalo fiican leh.”\nMarka lagasoo tago barnaamijyada warbaahinta, Xamdi iyo xubnaha kale ee ururka UGASO waxaa ay qaban-qaabiyaan siminaarro iyo kulamo looga hadlo mowduucyo kala duwan sida siyaasadda iyo caafimaadka si loo ballaariyo aqoonta dumarka iyo gabdhaha, loona siiyo fursad ay dad kale ku bartaan.\n“Waxaan sidoo barakacayaasha u qabannaa fasallo, waxaana siinnaa caawimaad lacageed marka aan awoodno,” ayay tiri Xamda, ayada oo tilmaameysa in ka badan labo milyan oo barakacayaal ah, oo intooda badan ku barakacay abaaraha daran iyo colaadda kooxda xagjirka ah ee Al-Shabaab.\nHase ahaate, Xamdi halkan kuma aysan gaarin si fudud, gaar ahaan maadaama ay joogto waddan uu labaatan iyo dhowr sano ka socday dagaalo, oo haddana dambeeya dhinaca xuquuqda dumarka iyo dhinaca helitaankooda waxbarashada.\nSi kastaba ha ahaatee Xamdi halkan kuma aysan gaarin si fudud, gaar ahaan marka loo eego dal ay in tobonnaan sano ragaadiyay dagaallo oo haddana ku liita xuquuqda haweenka iyo helitaankooda waxabrashada. Caqabadaha ugu waaweyn ee ay la kulmaan gabdaha ku nool dalka ayaa waxaa ay tilmaamtay in ay yihiin guurka, degdegga ah waxbarasho la’aan iyo tahriib, waana arrimo ay ayadau aragtay.\nXamdi waxaa ay xustay in asxaabteeda mid ka mid ah ay ka baxday kuleejka ayada oo damacsaneyd in ay u tahriibto Yurub, balse bilooyin kaddib arrintu weli sida ay awal qorsheysay uma aysan dhicin, waayo saaxibteed oo u safartay dalka Kenya si ay ugu diyaargarowdo safarka dheer ayaa weli ku xanniban caasimadda Kenya ee Nairobi, iyada oo niyad-jabsan oo welwelsan.\n“Kiisaska tahriibta intooda badan waxaa u sabab ah aqoon la’aan iyo shaqo la’aan ay la kulmayaan dhallinyarada. Haddii shaqo la heli lahaa, dhallinyaro badan ma aysan gali lahayn safarkan aan la isku aamini karin ee la aadayo waddamada Yurubta,” ayay tiri.\nBalse, waxaa jiraa ifafaalo wanaagsan, ayay xustay Xamdi. In kasta oo ay jiraan caqabado badan, waxaa ay sheegtay in dhallinyaradu ay soo fahmayaan awooddooda iyagoo sameynaya abaabul dhexdooda ah si ay gacan uga geystaan dalkooda hooyo in uu ka gudbo qaar ka mid caqabadaha uu la kulmayo.\n“Dhallinyarada la’aantood, dowladda ma shaqeyn karto waayo waxaan nahay laf-dhabarka bulshada,” ayay tiri. “Kaalinteenna waa mid muhiim ah maadaama aan sidoo kale dowr weyn ka ciyaari karno dhismaha dalka.”\n Dhalinyarada Soomaaliyeed oo ka shaqaynaya ajendaha nabadda iyo hormarka iyagoo adeegsanaya fikrado cusub\n Nuura Cali, haweeneyda ugu horreysay ee ku biirta ciidanka booliska oo tusaale wanaagsan u ah dadka kale\nDowladda Soomaaliya oo u ballanqaadday QM taageero iyo is-garab-taag\nMuqdisho, 15 Jannaayo 2019 – Wasiirka Arrimaha Dibadda iyo Iskaashiga Caalamiga ah ee Soomaaliya, Axmed Ciise Cawad, ayaa maanta caasimadda Soomaaliya kula kulmay mas’uuliyiin sare oo ka tirsan Qaramada Midoobay ka dib weerarkii madaafiicda loo adeegsaday ee 1-dii Jannaayo lagu b\nUNSOM oo Siciid Cabdullaahi Deni ugu hambalyaysay doorashada loo doortay Madaxweynaha Puntland


Burburka Diyaaradii Lagu Waayay Dalka Indonesia Oo La Helay – Radio Baidoa\nBurburka Diyaaradii Lagu Waayay Dalka Indonesia Oo La Helay\nDiyaarad rakaab oo laga leeyahay dalka Indonesia oo ay la socdeen 62 qof ayaa ku dhacday badda markii ay ka kacday caasimada Jakarta, sida ay mas’uuliyiintu sheegeen shalay.\nWasiirka Gaadiidka ee dalka Budi Karya Sumadi ayaa sheegay in diyaaradda Sriwijaya Air ee SJY 182 waxaa saarnaa 50 rakaab ah, oo ay ku jiraan 10 caruur ah, iyo 12 shaqaale ah, waxaana markaasi ka dib ciidamada Badda iyo laamaha gurmadku u hawlgaleen inay raadiyaan diyaaradda,\nCiidanka Badda Indonesia ayaa sheegay inay heleen burburka diyaaradda oo ku kala firirsanaa afar goobood oo ku yaal biyaha Badda Java, waxaana ay sheegeen in cimiladu aad u liidato aagga diyaaraddu ku dhacday.\nWakaaladda raadinta iyo samatabbixinta Qaranka ayaa sheegtay in goobta ay diyaaradda ku dhacday ay qiyaastii 1.5-2 mayl u jirto labada jasiiradood, ilaa iyo hadda ma soo bixin faah faahin ku saabsan dadkii saarnaa diyaaradda.\nDiyaaradda ayaa ka baxday caasimadda Jakarta, waxaana ay ku sii jeeday Pontianak, oo ah caasimada gobolka West Kalimantan, waxaana ay lumisay khadka isgaarsiinta wax yar ka dib markii garoonka ay ka duushay, markaas oo saacaddu ahayd 2.40 pm. waqtiga maxalliga ah (0740GMT), ayey sheegtay afhayeenka Wasaaradda Gaadiidka Adita Irawat.\nDFS Oo Sheegtay In La Bedelay Qaabkii Ciidamada Weerarada U Fulin Jireen


Tuesday June 18, 2019 - 08:24:01 in Wararka by Liibaan Jeexoow\nGoob joogayaal ayaa sheegay in kooxo hubeysan ay gudaha magaalada Kismaayo ku dileen mid kamida siyaasiyiinta deegaanka oo sanadadii lasoo dhaafay u dhowaa maamulka isku magacaabay Jubbaland.\nDablay hubeysan ayaa dishay Cabdu Qaadir Ibraahim Xasan oo kamid ahaa dadka ku jira siyaasadda waxaana falkaas dilka ah lagu tuhmayaa Axmed Madoobe oo maalmihii lasoo dhaafay shirqoollo u maleegayay dhammaan siyaasiyiinta ay isku hayaan doorashooyinka madaxtinimada maamulka.\nMusharixiinta utaagan in ay Axmed Madoobe kula baratamaan doorashooyinka soo socda ayaa horay u sheegay in ay ka baqdin qabaan in dilal lagu beegsaday dhammaan siyaasiyiinta ku lugta leh siyaasadda maamulkan.\nWaxgarad iyo siyaasiyiin ku sugan Kismaayo ayaa walaac ka muujiyay dilalka magaalada kasoo cusboonaaday waxayna ka digeen in Axmed Madoobe uu ku kaco falal uu isaga hor leexinayo siyaasiyiintii horay ulasoo shaqeysay balse ay isku qabteen qaabka loo maareynayo doorashooyinka soo socda.\nNinka lagu dilay Kismaayo ee lagu magacaabo Cabdu Qaadir Ibraahim Xasan ayuu Axmed Madoobe bilihii lasoo dhaafay uga shakisanaa in uu xiriir laleeyahay Farmaajo iyo Kheyre.\nMaleeshiyaad farabadan oo daacad u ah hoggaamiyaha Jubbalanad ayaa shalay gelinkii dambe illaa iyo xalay dhaq dhaqaaqyo ka waday Kismaayo, dhinaca kale warar laga helay xaafadda Dalxiiska ayaa sheegaya in xalay halkaas lagu dilay laba qof.\nXiisadaha siyaasadeed ee kajira magaalada Kismaayo ayaan la ogeyn halka ay ku dambeyn doonaan waxayna magaaladu laciir ciiraysaa ciidamo hubeysan oo kala taabacsan siyaasiyiinta xildoonka ah.


Koorsooyinka & Alaabada\nIxtiraam - guushu waa sahal!\nHadal yar, inbadan sheeg\nUgu dambeyntii dhiirran!\nIibi sida sixirka\nDalbo kulan istiraatiijiyad ah\nGuushaadu horay ayey kuugu jirtaa ...\nIxtiraamku waa xoog sixir ah oo sameeya mucjisooyin, kiniin mucjiso ah oo lagu guuleysto, runtiina waa wax aan la fahmi karin in kulligeen aannaan casharo iskuul ku qaadan maadadan muhiimka ah laga soo bilaabo fasalka koowaad.\nTaasi waa sababta aan buugan ugu qoray qof kasta oo ila mid ahaa, oo in badan isku dayay haddana aan u horumarin siday rabaan oo ay u qalmaan.\n"Ixtiraamka - guushu waa wax aad u fudud" waxaan ku tusayaa qaaciddada sixirka, waxaan ku tusayaa sida had iyo jeer ay u fududahay uguna fududahay inaad gaadho meesha ugu sarreysa, guushaada dhan walba ah iyo ka-faa'iideysiga qof walba.\nCodso buug bilaash ah hadda\nSidee ixtiraamku u shaqeeyaa, sida ugu fudud ee aan u keeni karno ixtiraam badan cilaaqaadka oo dhan iyo sida wanaagsan ee qaddarinta leh ee degdegga ahi u shaqeyso - taasi waa waxa aan ku sharraxay buugga.\nHaddii aad aniga ila mid tahay, oo aan sabir lahayn oo ay ka go'an tahay, oo aad raadineyso guul, markaa tababbarku wuxuu noqon karaa wax adiga uun kuu ah ... La-taliye dhinacayaga ah, ma aha oo kaliya mid dhakhso badan oo fudud, wuxuu kaloo u baahan yahay si aad u yar isku dayga & qalad\nRaadi naftaada hadal istiraatiijiyad daqiiqad ah oo bilaash ah 45 ila ila hadal. Waqtigu waa lacag, ayay leeyihiin. Laakiin intaas in kabadan, waxaa jira kharashyo fursado, kharashyada dayaca, daahida, daahida, khaladka luminta. Kharashyada aanad arki karin oo fahmi kara aakhirkoodana aad noogu qiimo badan.\nRaadi ballanta xigta ee bilaashka ah isla markiiba aniga ila raadso - waan rajeynayaa!\nBilaash 45-daqiiqo Dalbo kulan istiraatiijiyad ah\nIxtiraam - guushu waa sahal\nMa tahay ganacsade, qof iskood u shaqeysta ama farsamo yaqaan?\nMiyaad shaqaysaa wax badan oo riyo ah inaad hawo badan yeelato?\nMa jeceshahay inaad ka hesho qiimo ka wanaagsan iyo khidmadaha sare ee adeegyadaada ugu sarreeya suuqa?\nMise waxaad dooneysaa oo kaliya in waxyaabaha ay sahlanaadaan, ka wanaagsanaadaan kana raaxaystaan?\nMarkaa waa inaad u oggolaataa mid ka mid ah xoogagga ugu xoogga badan ee jira inay shaqo kuu socoto - halkii aad ka yeelan lahayd xoog aan xad lahayn howlahaaga.\nWaxaan ka hadlayaa ixtiraam. Xaqiiqda, xushmadda dhabta ah ee naftaada iyo hareerahaaga. Waxaad layaabi doontaa waxa ay wax waliba macquul yihiin. Way fududahay, dhaqso iyo ka wanaagsan ...\nIn yar ayaa aqoonsatay.\nIxtiraamku waa furaha - adiguna waa inaad hadda isticmaashaa. Macaashka macaamiishaada, reerkaaga iyo naftaada.\nAad u faraxsan!\nIxtiraamku waa awoodda ugu liidata ee bulshadeenna. Wax yar ayaan ka baranay iskuulka, iskaba daa inaan fahano sida loogu isticmaalo ixtiraamka nolol maalmeedka faa iidada qof walba oo ku lug leh.\nKaliya waxaan ogaaday tan naftayda kadib sanado badan oo aan xirfada kujiray, iyo xaaskeygu waxay in kabadan hal jeer umuliso iyo macalin ii ahayd isla waqtigaas.\nArinta yaabka lihi waxay tahay: aqoonta kaligeed inay kafiican tahay.\nXitaa ka dib markaan aaminay inaan fahmay fikradda, wali waxay qaadatay sanado badan oo tababar iyo codsi ah si aan u ogaado faahfaahinta badan ee ku saabsan qadarinta iyo qadarinta, iyo inaan fahmo nidaamka ka dambeeya.\nQof kastaa dabcan wuu sameyn karaa, wuu ogaan karaa naftiisa - wuxuuna ku maalgelin karaa kala bar nolol xirfad leh ...\nLaakiin haddii aad tahay mid aan dulqaad lahayn, oo aad xiiseyneyso, oo aad gaajaysan tahay, sidayda oo kale, waan ku farxi doonaa inaan ku soo gaabsho ereyga. Waa wax aad u fudud ...\nsida carruurta yaryari u sameeyaan: marka hore samee - ka dib fahma.\nIyo waxa aad sameyn karto, talaabo talaabo, waan ku tusi doonaa waana ku faraxsanaan doonaa inaan ku raaco. Hadaad jeceshahay Waxyaabaha yaabka leh ee la damaanad qaaday, guulaha lama filaanka ah ee aan laga reebin.\nSaxiix wadahadal istiraatiijiyad bilaash ah aniga ila soco oo aan aragno waxa kula socda. Waxaan rajeynayaa inaan ku barto shaqsiyan.\nJT Foxx Chicago - Ixtiraamku waa aasaaska dhammaan\nMaya 1 tababaraha ganacsiga, ganacsade taxane ah, hanti ma guurto iyo maalgashadeyaal gaar loo leeyahay, JTFoxx oo ku saabsan awooda ixtiraamka iyo khibradiisa Juergen xaflad ganacsi oo 5 maalmood ah oo ka dhacday London.\nPatrick, ganacsade da 'yar, 8: 1 tababarenimo 1 toddobaad.\nWaxaan ogaaday xadka aniga ii gaar ah, dib u habeeyay diiradeyda, waxaan kordhiyay isku kalsoonideyda, waxaan helay aragtiyo cusub waxaanan hormariyay ganacsiga. Way u qalantay, ayaa lagula taliyay.\nIrem, ardayga sharciga iyo suuqgeynta mustaqbalka iyo ganacsadaha warbaahinta bulshada ee ku saabsan tababbarka zoom ee Juergen, bartamaha Corona.\nCodadka Caalamiga ah ee Ixtiraamka\nWareysiyada ku saabsan “Ixtiraamka” adduunka oo idil sannadaha 2019 iyo 2020.\nFred Fishback, Maamulaha Guud ee Warshadaha Javelin - Ixtiraam\nIxtiraam - wax aad muhiim u ah oo maanta loo baahan yahay.\nFikradda ixtiraamku waa mid aasaasi ah, waa waxa ay tahay inaad marka hore xakameyso.\nWaxaan ubaahanahay fududaanida fikradan.\nWaxaan u maleynayaa inaad ku jirto wax aad muhiim u ah waana ku faraxsanahay waxaad sameyneyso Juergen.\nIxtiraamku waa aasaaska cilaaqaadkeena,\nixtiraamku waa aasaaska is-qiimaynta,\nixtiraamku waa aasaaska koritaanka dheeraadka ah.\nRuntii waan ku faraxsanahay waxaad sameyneyso, waa fikrad aad u awood badan.\nShirka London ee Sharciga Sharafta Leh\nWareysiyada la soo koobay ee ku saabsan “Ixtiraamka” Shirka Ganacsiga ee 2020 ee Bulshada Sharci ee London.\nIxtiraam Wareysiga Hilton London Metropole\nSoo koobid "Ixtiraam" Wareysiga 2020 ee Hilton London Metropole Lobby\nWax badan ayaan ku leeyahay, wax walba ayuu galiyaa mashruucyadiisa, wuu furan yahay adduunka kamana cabsanayo isbeddel, kama cabsanayo caqabadaha ... Lixdii bilood ee aan aqaanay, durba wax badan buu i caawiyay. fekerkeyga shaqsiyeed, waxaad kaliya u baxeysaa halkaa oo lagu daro.\nEr Juergen Wilke\nXubnaha aagga leh DigiMember


Marka aad La Faqdo Fekerka Fayow. | Radio Himilo\nHome / MAQAALO / Marka aad La Faqdo Fekerka Fayow.\nMarka aad La Faqdo Fekerka Fayow.\nPosted by: radio himilo December 14, 2017\nMuqdisho – Fekerku waaa waxa ugu weyn ee dad, dawladd iyo bulsho isku heer ah kala sareysiiya, waa kan sumcadda kugu sunta, aad ayuu u fudud yahay balse dhaqan gelintiisa ayaa adag, waana illinka fursadaha.\nGafafka mira dhalinta fekerka lagu galo waa kuwo ka faa’iido badan kuwa aan shin dhaladka aheyn, waa furaha daaqad walbaa si aan u beddelno mar-xaladaha mooraal jabka, wuxuu ku simaa qofkii shiila inuu raad ku yeesho dadka iyo deegaanka noloshiisa.\nLama awooddo aragtidiisa hase ahaatee wax soo saarkiisa ayaa inooga dhigan aragti, waana waxa keliya ee riyada ruuxa maangal ka dhigi kara, marna dib hauga guran inaad feker falkiso waayo lama xalin karo sida dhacdaa dihaal jirtaa ilaa feker laga helo.\nDhibse ma leh xaaladda aad ku sugan tahay haddii aad maanka ku hayso inaad adigu haysato doorashada inaad la deyr ahaato iyo in kale, balse waxuu kuu kala xirmeyn karaa aragtiyada kugu soo dariya ee u baahan kala shaan-dheynta.\nFarxadda noloshaada waxaa udub dhexaad u ah miisaanka feker ee aad waayaha ku wajahdo, waxa uu kuu noqon karaa doon aad kolba kaga digo rogato mushkuladaha nolosha, waxaase sidoo kale loo arkay iney tahay waajib barashadiisa. Tusaalaha ugu dhaw malabka macaan ee aan muutsanno, cunnada kala caynka ee cuudka kaaga dhigan, huga aan ku xaragoono iyo in kaloo badan waa miidda feker la dhalaaliyey.\nMuddada noo qadderan ee nolosha waxaan shaki la’aan wajahaynaa dhacdooyin kala dhadhan ah, kuwa ku dhalan roga dhabanno-haysnna ku dhinac dhiga iyo kuwo dhoosha dhiillo kaa dhawra, waa labo ku kaltama koonkan.\nIsugeynta, dhaxalka ay noo dhaafaan waa-waayo aragnimo, waxaase dhiilaha ka dhaansada uun inta garadashada dheer ee u sahay qaata ka guuleysiga guntimaha aan tiro goynta laheyn ee dharaaraha ka baal dhasha.\nWaxaan marar qaar jabad u galnaa waayo kala waji ah, kuu ahaadaba waxaan kadinka ku heli karnaa keliya feker togan, kaas oo goor walba noo ah saaxiib noo sahli kara inaan xal fudud ka gaarno mawjadaha mudh soo yiraahda mar qura ama nagalaafta.\nMaskxadeena wax uun baa ku milan sikin kasta oo ay marto nolashu sidaa darteed fekerku waa iniinta nagu duugan oo kolka xaaladu nala ciirto iyo marka ay xasiloontahay naga soo duxa balse in badan oo ka mid ah waxay u muuqdaan miro manfac leh oo aan ka macaashin.\nMaan-shiilku waxaa uu isku hawlaa isku duba-rididda fikrado kugu gaaxay oo uu galeliyaa hab wareeg natiijo haybin ah, waana tallaab loo arkay inay Aas-aas u tahay bani aadamka una ogolaaneysa daah qaadidda walax uu daah kaga rognaa.\nMiidda la mahdiyo ee laga muudsado fekerka togan waa caad yaal docdaad eegtaba iltiran, si hoose u qooraanso waxyaabaha aan isticmaal ahaan nagu dadan ama na gaaf yaal dhammaan waa biya-dhaca fikir lala faqay oo ay noo rogrogeen shaqsiyaad gartay dhuuxiisa.\nIsbedelka aqooneed ee dunida ka jira waxay ku wada yimaadeen maan la dhuuxay, waxyaabo aan tiro yareyn oo maanta nala fudud oo aan u adeegsano hawlaheena maalinlaha ah waxa mahaddooda loo celiyaa kuwii maankooda miidii ka timid nagu habay.\nInagana jiilalka naga dambeeya waxay naga dhawrayaan inaan u miirno miraha maankeena ku nigaxay, sida kuwii naga horeeyay ay nooga tageen wax badan oo maanta na dhinac yaal oo ay ugu horeeyaan gaadiidka kala duwan iyo kaabayaasha kale.\nWax kasta oo aan u adeegsano nolosha waxaa dib loogu celliyaa unkiddiisa inuu shaqsi lahaa, taas micnaheedu maaha in ay dhamaatay baahidii aan u qabnay hase yeeshee waxaan maalin walba haysanaa 1,440 daqiiqo, waxay la micno tahay in si joogto ah aan u haysnno 1,440 fursad oo aan feker togan ku sameyn karno.\nMarkaan indho dilaacsanay ilaa god galkeena danbe dhib iyo dheefba waa hoos na hareer socda, kamana baxsan karno haddii aan lagu maareyn tab.\nCilmi baaris ayaa lagu muujisay inuu jiro xiriir xooggan oo ka dhaxeeya islahadalka fayow iyo wax soo saarka, taas oo Vitamin u ah maskxadda.\nDadku waxay ay isugu jiraan kuwa fikradaha rog-roga, kuwa dhacdooyinka la dheri noqda iyo kuwo dadka kale ka dooda. Sida tababar jireed uu qofka ugu baahanyahay ayay maskaxduna ugu baahantahay laylin maan dhalaalin ah.\nXikmad ayaa oraneysa “In la hadlo feker la’aan waxa ay la mid noqoneysa dil micno la’aan ah”, Mid kale ayaa leh Maskax aan hami lahayni waa shimbir aan garan lahayn, maskaxda wanaagsani waa midda u fekerta siyaabo kala duwan.\nHaddayna maskaxdeena ka shaqeyn xal keenid xaajo kasta oo nagu dagta waxa ay nagu sii hoggaamineysaa mushkilado kale, Xikmad bari la diiwaan gliyay ayaa leh gaws caqliyeedku waxa uu ku soo baxaa sanad, balse xikmaddu waxa ay ku timaadaa khibradd.\nBedel fekerkaaga dabadeedd waxaad bedelaysaa dunida, fekrado curdun ah ayaa caalamka ku firirsan kuwaas oo naga sugaya inaan daboolka ka qaadno, xusuusnow in fekerku yahay dawada ugu fiican ee lagu tir-tiro dhibaatooyinka waayaha.\nWaxaa intaa kuu dheer waa gaax kugu duugan oo aan lacag kaaga xirneyn inaad ka dur-duurato, ma jiro shey togan ama taban balse fekerka mid ka dhiga, feker aad maashay marar ayaa kaa dhigi kara dayax la wada daawado.\nWaan sameyn karaa waxa ay la mid tahay inaan fekero ayaan awoodaa, wax kasta oo ku qabsadaa joogtee, wax walba oo adag feker ayaa fudeyd ka dhigi kara, ku taagnow fekerka wanaagga ku dhisan taas oo ka dhigan qiimahaaga.\nHabka ugu wanaagsan ee nolosha waa inaad fekerka ku foolanaato, awoodda ugu sareysa ee loo noqdo waa fekerka fayow, maalmaha kuugu wacan nolosha waa kuwa aad xaliso dihaal kugu dagay, sidaa darteed fekerku ka kuu ahaado haleelo irmaan.\nQore:- Axmed Maxamed Maxamuud (Axmed Haadi)\nPrevious: Arsenal oo kasii raja-dhigaysa kamid noqoshada kooxaha ugu sarreeya horyaalka PL.\nNext: Maqaal – Qorshaha lagu qabsanayo Quddus ku siman Qarni.\nTikTok: God madow oo ay ku hoobanayaan dhalinteenna


SAWIRO:Hooyadii 72 Sano Jirka Ku Dhashay Ilmahii Ugu Horeeyay Oo Walwalsan – idalenews.com\nSAWIRO:Hooyadii 72 Sano Jirka Ku Dhashay Ilmahii Ugu Horeeyay Oo Walwalsan\nDalhi(INO)- Hooyo India u dhalatay oo iyadoo jirta 72 sano ku dhashay ilmaheedii ugu horeeyay ayaa lasoo deristay xaalad caafimaad daro, kadib markii uu haleelay cudurka “Dhiig karka”, waxayna sheegtay in aysan ka qoomameyn doonin ilmaha ay da’da 72 sano jirka ku dhashay.\nDaljinder Kaur, oo hadda 73 jir ah ayaa ilmaheedii ugu horeeyay ay dhashay 19-kii bishuu April ee sanadkii hore, wiilkeedana uu hadda 8 bil jir uu yahay, kaasoo gurguurad ku gyro. Armaan oo ah wiilka waayeelnimada lagu dhalay ayaa naaska hooyadiis ay ka joojisay sababo la xiriira caafimaadka hooyada oo awoodi weyday inay wiilkeeda ku quudiso nafaqada naasaheeda ka yimaada.\n“Waxaan ka welwelsanahay Armaan, anigoo u baqay caafimaadkeyga, laakiin wuu iga heli doonaa intaan noolahay daryeelka hooyonimo. Odaygeeda Mohinder Singh Gill, oo 80 jir ah, ayaa isna aqbalay go’aanka ka yimid dhaqaatiirta ee daweynta islaantiisa iyo in naaska laga joojiyo wiilka ay waayeelnimada ku dhaleen. Xafiiska Idale News Online\nSAWIRO: Shirkaddii Turki Ka Howlgala Muqdisho Oo Dhaqaale Ugu Deeqday Abaaraha\nMaxkamad xukuntay in xilka laga qaado madaxweynaha Kuuriyada Koonfureed iyo dadweyne damaashaaday


Warqad Furan Oo Ku Socota U-Tuyuubatse Xaamud Cali Cilmi.\nThursday April 08, 2021 - 10:57:59 in Articles by Hadhwanaag News\nAnigu shakhsiyan U-YUBES KA wacyi gelin ta iyo waxbaridda ee faaiidada ummadda u leh aad baan u dhegaystaa Ugana faaiidaystaa waayo waxaynu ognahay nahay oo BIYO kama dhibcaan ah in guud ahaan Somali ay doodi dhextaalo aad u xoogweyni oo weli saaxaddii aanay diyaar ahayn saba aha HORJOOGAYAASHA AWGEED. In Somaliland iyo Somalia doodi dhextaalo oo aan weli haabkeeda la hayn. In Culimada kala figradaa xambaarsan ee qaarkood dagaalka cid walba kula jiraan doodi dhextaalo aanay ogolayn Inay DIINTA Saxa ah ee kitaabka qudha ee quraanka ah wada sitaan HADANA bulshada horteeda waxaa siya doodna ma ogola Inay wada galaan.\nSomaliland iyo goboladeeda iyo qabiilooyinkeeda dood culusbaa dhextaalo oo xukuumada la wada leeyahay ma jirto waxaa ay ku socotaa HAB MUAAMARADA OO KASII DARAYA IYO HANTI BOOB XADHKAA GOOSTAY, khaasatan seddex MAAMUL goboleed ee diidan doorashada Somalia si aan ay Nidaamkii MAAMUL ee TPLF ugu sii socdo oo aan Xukuumadda Somaaliyeed waxay u arkaan (treat) ka joojinaya boobka iyo Musuq maasaqa. Dumarka iyo ragga Somaaliyeed dood baa DHEXTAAL OO RAGGII DUMARKII IYO CARUURTII WAY KUFSADAAN, DILAAN, IYO WIXII LA MIDA SHARCI U HADLAANA MA JIRO DAWLAD GOBOLEEDYADA.\nWaxaa maqaalkan igu kelifay markii aan daawaday adigoo Inanta FANNANADDA U HADLAYA Safia Tusmo ee FANNANADDA ah ee ku dhibban Somaliland xadgudubka u weyni waa ka ninku u geystay ay guursatay iyo Bahalnimada ay xukuumadaa Somaliland kula dhaqantay siday bulshada kaleba ula dhaqanto ee xadhig, ciyaal Suuqnimo dil garaac aan sharci ahayn ugula dhex jirto ee iyadoo qudha ahayn.\nMARKAA adigu XAAMUD ahaan reer dhan oon kiiska shaqo ku lahayn aad cambaarayn tiisa afka soo marisay. Xadiisyo badan baad soo daliishatay adigoo Aayado Quraan cagta dulmariyey. Quraanku wuxuu ku celceliyaa qofna qof kale Dembigiisa ma qaadayo. Reer sheekh Isaqaxaaq iyo Qarxajis baad afka ku balaadhisay oo kiiska labada isqaba ka DHEX dhacday. Haddaad imika qof dembiila ah baadi goobayso waa sax inaad address kiisa raadisaa, hadduu Magaalo joogo magaaladoo dhan lama caayo ee magaalada address ka UU ka jooga a la raadisaa. Sidoo kale qofka qabiilku waa u address oo qoyskiisa iyo caaqilkiisa ayaad ku helaysaa, dabadeed markaasaa kiiskii eedaysanayaasha loo garnaqaa laakiin adigu waxaa u badheedhay inaad Samaroon iyo Garxajis timaa isugu xidho maaha, oo aad kiis laba qof oo isqaba ka dhexeeya ayaad Siyaasad u bedesho maaha waayo (show)gaaga ayaa sidaa ku qiimo beelaya ee weligaa kala sooc kiis nin iyo gabadh iyo siyaasadda Somalida ee bulaacadda noqotay wadankiina ku baabaay.


Dhowr duug oo burush qaro weyn leh si uu u qaabeeyo shimbirahan saliida lagu rinjiyeeyay | Abuurista khadka tooska ah\nDhowr jeer oo dhakhso ah buraash si dhaqso ah loogu sameeyo rinjiyeynta saliidda shimbiraha\nDhowr istaroog oo degdeg ah, Angela Moulton waxay abuuri kartaa rinjiyeynta saliidda muuqaalka leh ee shimbiraha. Farsamo dhibkeedu adag yahay iyo middaas oo ay ugu mahadcelinayaan rinjigaas ku duuban meelahaas buraashka degdega ah, ayaa abuuri kara dareen gargaar.\nMoulton sidoo kale wuu ina tusayaa xiisaha uu u qabo noolaha baalasha leh in aan ka heli karno jardiinooyinka iyo jardiinooyinka iyo midabka buuxa ee saliidda, waxay wadaagaan midabka muuqda ee mid kasta oo ka mid ah sawirradiisa.\nQuruxda fanka ayaa ah in fanaan kastaa awood u leeyahay inuu wax bixiyo nuance iyo taabashadiisa mowduuc gaar ah, taasna waxay suurtogal u ahayd xarunta boqolaal ka mid ah tobanaan sano iyo qarniyo badan.\nDareenkiisa ugu weyn waa isticmaalka saliidda rinjiga shimbiro midabbo leh oo ku yaal shiraac. Xirfadlayaal ka soo qaadata dabeecadda iyo midabkeeda lafteeda si ay noo tusto qaabkeeda fahamka liqida iyada oo ku saleysan dhowr burush oo si wanaagsan loo siiyay iyo qaabkeeda.\nThanks to farsamadan waxaan ku baran karnaa iyada iyo iyada burushyada kaliya sidaas darteed in yar, oo leh burush ka gudbi kara lambarka 14, Waxaan ka fikiri karnaa shaqooyinka farshaxanka leh ee ka buuxan iftiinka iyo midabka shimbirahaas ay Moulton sidoo kale sawireyso.\nFarshaxan yaa waqtigiisa wuxuu ku qaataa inta udhaxeysa Illinois iyo Idaho iyo inuu iibiyo shaqadiisa asalka ah isla markaana uu daabaco qaybo farshaxankiisa ka mid ah. Waad eegi kartaa Farshaxanka Pratt Creek oo aan helo shaqadiisa uu u diyaariyo qof walba si uu awood ugu yeesho inuu nuqul ku haysto gurigeenna sidaasna ugu qurxiyo mid ka mid ah qolalkayaga sida ugu fiican.\nWaxa kale oo ay u adeegsataa barxad sida YouTube-ka u ah muuji sida aad shaqadaada ugu qabatid burush qaro weyn nuances buuxa Waan kuu daayey adiga Johan Scherft midabbada biyaha ee shimbiraha, sidoo kale waxaa ka buuxa nuunisyo iyo qurux aad u wanaagsan iyo waliba xariifnimo.\nWadada buuxda ee maqaalka: Hal-abuurka internetka » General » Fanaaniin » Dhowr jeer oo dhakhso ah buraash si dhaqso ah loogu sameeyo rinjiyeynta saliidda shimbiraha\nTung Ming-Chin ee farshaxanno alwaax ah oo umuuqda inay dad ku jiraan\nAdobe wuxuu ku dhawaaqay magaca waxa uu ugu yeeray mashruuca Gemini: Adobe Fresco


Wasiirka Kuxigeenka Maaliyadda Puntland oo kormeer shaqo ku tagay Airporka Gaalkacyo[Sawirro] – Wasaaradda Maaliyadda\nWasiirka Kuxigeenka Maaliyadda Puntland oo kormeer shaqo ku tagay Airporka Gaalkacyo[Sawirro]\nDecember 1, 2019\tin Warka\nGAALKACYO – Wasiir kuxigeenka Maaliyadda Dawladda Puntland ahna siihayaha xilka Wasiirka Mudane Eng Cumar Xasan Fiqi ayaa kormeer shaqo ku tegay garoonka diyaaradaha Cabdulaahi Yuusuf ee magaalada Gaalkacyo.\nBoqashadan ayaa qayb ka ahayd ogaanshaha habka ay shaqaalaha Wasaaradda Maaliyadda ee goobaha dakhlilgu u wadaan shaqadooda.\nKormeerkan Wasiirka waxaa ku weheliyay Xisaabiyaha guud ee Wasaaradda Maaliyadda gobolka Mudug Ismaacil Cabdinuur Geesey iyo mas’uuliyiin kale oo ka tirsan Wasaaradda Maaliyadda Puntland ee gobolka Mudug.\nCumar Xasan Fiqi Wasiirku xigeenka Maaliyadda intii uu ku gudiga jiray kormeerkan shaqo ayaa garoonku ahaa mid ay si wayn u kala socdeen hawlaha shaqo ee Cashuuraha.\nXisaabiyaha gobolka Mudug ayaa xog dheeraad ah Wasiirka ka siiyay halka uu maraayo dakhligu iyo dadaalka ay ku jiraan shaqaalaha Wasaaradda Maaliyaddu.\nWasiir kuxigeenka Maaliyadda Puntland Cumar Xasan Fiqi ayaa kulan saacado qaatay la yeeshay madaxda Wasaaradda Maaliyadda , waxana uu siiyay talooyin ku aadan dhanka shaqada.\nWasiir kuxigeenka Maaliyadda Mudane Cumar Xasan Fiqi ayaa hawlo shaqo u jooga gobolka Mudug gaar ahaan sidii shaqaalaha Wasaaradda Maaliyaddu usmayn lahaayeen dakhli abuur xoogan.


Yusuf Garaad: Iskaashiga Soomaaliya iyo Kenya\nGuddiga Isku Dhafka ah ee Iskaashiga laba-geesoodka ah ee Soomaaliya iyo Kenya ayaa galabta Nairobi ku yeeshay fadhigoodii ugu horreeyay tan iyo markii labada Madaxweyne ay heshiis taariikhi ah ku gaareen Nairobi bishii March.\nWadahadalka maanta dhacay waxay ujeeddadiisu ahayd in qoraal loo rogo heshiiskii ay galeen labada Madaxweyne, in la eego waxyaabaha ilaa iyo hadda ka hirgalay heshiiska, in laga heshiiyo sidii loo meelmarin lahaa qodobbada dhimman iyo goorta iyo in la isla eego dhinacyo hor leh oo la iska kaashan karo.\nWaxaa la isla qiray in uu hirgalay heshiiskii ahaa in dayaaradaha rakaabka ah ee ka yimaada Soomaaliya aan lagu khasbin in ay maraan Wajeer.\nWaxaa kale oo la xusay in adeegsiga baasabboorrada diblomaatigga iyo kuwa shaqo si loogu tixgeliyo in aan visa la'aan looga baahan.\nWaxyaabaha hirgelintooda laga heshiiyay waxaa ka mid ah tababbarka kalkaaliyaasha caafimaadka, macallimiinta iyo shaqaalaha Dowladda.\nLabada dhinac waxaa isku af garteen in laga shaqeeyso sidii loo sahli lahaa ka tallaabidda dadka ee soohdinta labada dal u dhexeysa iyo ka tallaabinta shixnahadaha iyo adeegyada.\nUgu dambeyntii waxaa la isku afgartay in shirka kan xiga ee Guddiga iskudhafka ah oo la sii xoojiyay xagga tirada hey’adaha ka qeyb gelaya lagu qabto magaalada Muqdisho wakhti ay labada dhinac isla garteen iyada oo loo marayo hannaanka diblomaasiyadda.\nIn doorashada Kenya oo ay ka hartay tobaneeyo maalmood ay Madaxda Kenya maalin dhan u fariistaan wadaxaajoodka Soomaaliya, waxay muujineysaa muhiimadda uu leeyahay xiriirka sii ballaaranaya ee ka dhexeeya labada dal. Tallabadaas oo aan si weyn uga mahadceliyay Wasiirka Arrimaha Dibadda ee Kenya, Amina Mohamed.\nF. G. Sawirrada waxaan uga mahadcelinayaa Cumar-Caaqil, SNTV.


Diyaarado ciidamo badan sida oo saakay ka degan Baladweyne iyo cabsi laga qabo in ay …. | Allbanaadir.com\nHome HIRSHABELLE Diyaarado ciidamo badan sida oo saakay ka degan Baladweyne iyo cabsi laga...\nDiyaarado ciidamo badan sida oo saakay ka degan Baladweyne iyo cabsi laga qabo in ay ….\nWararka ka imaanaya magaalada Baladweyne ee xarunta gobolka Hiiraan ayaa sheegaya in saakay afar diyaaradood oo magaalada Muqdisho ka qaaday ciidamo hubeesan ka degeen garoonka diyaaradaha magaalada Baladweyne.\nCiidamada la geeyay magaalada Baladweyne ayaa la sheegay in ay yihiin kuwa Haramcad, waxaana ciidankan garoonka diyaaradaha magaalada Baladweyne kusoo dhaweeyay saraakiil iyo masuuliyiin katirsan maamulka Hirshabelle.\nWali lama oga ujeedka ciidamada Haramcad saakay loo geeyay magaalada Baladweyne oo mudooyinkii dambe ka taagnaa kacdoon shacabka uga soo horjeedaan maamulka cusub ee Hirshabelle uu hogaamiyo Cali Guudlaawe.\nCiidamadan la geeyay magaalada Baladweyne ayaana laga cabsi qabaa in xiisad hor leh ka abuuraan magaalada Baladweyne , waxaana duleedka magaaladaasi ku sugan ciidamo hubeesan oo kasoo horjeeda Hirshabelle uu hogaamiyo Jeneraal Abuukar Xuud.\nGo’aanka ciidamadan saakay lagu geeyay magaalada Baladweyne ayaa imaanaya xili shalay magaalada Muqdisho soo gaaray Madaxweynaha maamulka Hirshabelle Cali Guudlaawe oo kulan la qaatay Madaxweynaha Soomaaliya.\nShacabka magaalada Baladweyne iyo Abuukar Xuud ayaa si weyn uga soo horjeestay in magaalada Baladweyne cagta soo saaro Madaxweynaha Hirshabelle Cali Guudlaawe oo horey u doonayay in lagu caleemo saaro magaaladaasi.\nPrevious articleMachadka Daarul-Sunna Quran oo Wargalin Muhiim ah u haya Qurbo joogta Soomaaliyeed\nNext articleDowlada iyo Maamul Goboleedyo oo Go’aan ku gaaray in Doorashada la qabto (Sawirro)